text:
IMBONISELO FEBRUWARI 2013
Oko Sikufunda KuMoses
Makhe sithethe ngeempawu ezintle ezintathu awayenazo uMoses size sibone noko sinokukufunda kuye.
Wayengubani UMoses?
Le ndoda ithembekileyo ihlonitshwa gqitha ngamaKristu, amaYuda, amaSilamsi nabanye abantu. Wena ucinga ntoni ngaye?
UMoses—Indoda Eyayinokholo
UMoses wayenokholo olomeleleyo kuba ubomi bakhe wabuphila ejonge kwizithembiso zikaThixo. Ungenza njani ukuze ube nokholo olufana nolwakhe?
UMoses—Indoda Eyayithobekile
Abaninzi bathi ukuthobeka bubuthathaka. UThixo yena ulujonga njani olu phawu? UMoses walubonisa njani?
UMoses—Indoda Eyayinothando
UMoses wamthanda uThixo kunye namaSirayeli. Sifunda ntoni kumzekelo wakhe?
‘UnguThixo . . . Wabaphilayo’
UThixo unamandla okuphelisa ukufa esebenzisa uvuko. Siqiniseke kangakanani eso sithembiso?
“Babefuna Ndizibonele Ngokwam Oko Kufundiswa YiBhayibhile”
ULuis Alifonso wayefuna ukuba ngumvangeli weeMormon. Ukufundiswa kwakhe iBhayibhile kwabutshintsha njani ubomi bakhe?
Xa Umntwana Wakho Enesiphene
Funda ngeengxaki ezi-3 neendlela zokusebenzisa ubulumko beBhayibhile ukuze uzoyise.
Yintoni “INcwadi YeVangeli KaYudas”?
Yintoni le ibhalwe nguYudas, umfundi owangcatsha uYesu? Ngaba imele itshintshe indlela esibuqoda ngayo ubuKristu?
Imibuzo YeBhayibhile Iyaphendulwa
Ukuba uThixo wadala yonke into, akungebi ke noMtyholi lo wadalwa nguye? Khawuve oko kuthethwa yiBhayibhile.
Izinto Ezingakumbi Ezifumaneka Kwi-intanethi
Ikhadi LeBhayibhile LikaEsawu
UEsawu wabonisa njani ukuba akazixabisi izinto ezingcwele? Printa eli khadi leBhayibhile ukuze ufumane impendulo.
Ngaba Unenceba?
Phanda ngokunzulu kulo mzekelo womSamariya olungileyo, uze ubone ukuba ziziphi izifundo onokuphuma nazo.


c: text/html

text:
Babanjelwe Ukholo Lwabo
Ilizwe laseNagorno-Karabakh liyabavalela abafana abangamaNgqina kaYehova abangavumiyo ukuya emkhosini ngenxa yezazela zabo. Urhulumente walapho akaliboneli-ntweni ilungelo laba bafana lokungayi emkhosini, yaye akabavumeli ukuba benze eminye imisebenzi endaweni yokuya emkhosini. Ngenxa yoko abafana abangamaNgqina bayavalelwa kuba nje bengavumi ukulwa nabanye.
Ziwa Phantsi Iinzame Zokuba Kubekho Imisebenzi Enokwenziwa Endaweni Yokuya Emkhosini
NgoJanuwari 29, 2014 uArtur Avanesyan oliNgqina likaYehova, wabizelwa emkhosini yiKomishoni Yomkhosi Yesixeko IAskeran. Ngosuku olulandelayo, lo ka-Avanesyan wafaka isicelo kwiKomishoni Yomkhosi WaseNagorno-Karabakh sokuba angayi emkhosini kodwa enzele ilizwe lakhe eminye imisebenzi. Igqwetha lakhe ladibana neziphathi-mandla zelizwe laseNagorno-Karabakh nelaseArmenia ukuze libonisane nazo ngalo mba, yaye kwakubonakala ngathi isicelo sika-Avanesyan sihamba kakuhle.
Kuba ebelindele iziphumo ezihle, lo ka-Avanesyan wafudukela kwilizwe laseArmenia waza wafaka isicelo apho ngoFebruwari 13, 2014 sokuba angayi emkhosini kodwa enzele elo lizwe ezinye iinkonzo. Esalinde ukuvela phambi kwebhodi yaseArmenia eyayiza kumvumela enze eminye imisebenzi kunokuya emkhosini, wafikelwa ngumyalezo ngoJulayi 14, 2014, othi ufuneka kwisitishi samapolisa esiseYerevan. Wafika apho elindwe ngamapolisa alapho asuka khona eNagorno-Karabakh. Ambamba aza amfudusela eNagorno-Karabakh. Wavalelwa apho elinde ukuxoxa ityala lakhe kwiNkundla yaseNagorno-Karabakh.
Lo ka-Avanesyan weva apha ekuthetheni ukuba, kwiinyanga ezine ezidlulileyo inkundla ibithe makavalelwe kungekaxoxwa nelo tyala. Kwathi kanti ayinyani la marhe waza wavalelwa ngoko nangoko. Le nkundla yazikhaba zonke izibheno ebezifakile.
Isigwebo salo ka-Avanesyan saba ziinyanga eziyi-30 ngapha kwezitshixo yaye sawiswa ngoSeptemba 30, 2014, kwaye iNkundla Yezibheno ithetha into efanayo. Lo ka-Avanesyan wabhenela kwiNkundla Ephakamileyo yaseNagoro-Karabakh, kodwa ngoDisemba 25, 2014 lamlahla ityala.
INagoro-Karabakh isaqhubeka ivalela abafana abangavumiyo ukuya emkhosini ngenxa yezazela zabo eziqeqeshwe yiBhayibhile. Ngokwenza njalo, iyikhaba ngawo omane imthetho esetyenziswayo kwamanye amazwe, evumela ukuba abantu abangavumiyo ukuya emkhosini banikwe isidima sabo ngokuba benzele ilizwe labo imisebenzi engenanto yakwenza nomkhosi.
Iziganeko Ngokwamaxesha
NgoSeptemba 30, 2014
INkundla yaseNagorno-Karabakh iwisa isigwebo seenyanga eziyi-30 kuArtur Avanesyan.
NgoJulayi 14, 2014
UArtur Avanesyan ubanjwa eArmenia aze aye kuvalelwa eNagorno-Karabakh ngoxa esalindele ukuma emkhumbini.
NgoDisemba 30, 2011
UKaren Harutyunyan ona-18 noliNgqina likaYehova ugwetywa iinyanga eziyi-30 ngenxa yokungavumi ukuya emkhosini.
NgoFebruwari 16, 2005
UAreg Avanesyan oliNgqina likaYehova ugwetywa iinyanga eziyi-48 ngenxa yokungavumi ukuya emkhosini.
NgoJuni 12-13, 2001
AmaNgqina amathathu angavumiyo ukuqeqeshelwa umkhosi ngenxa yezazela zawo avalelwa entolongweni iinyanga ezintandathu ukuya kunyaka.

robotstxt: allowed

filter: keep


text:
AGASTI 10, 2016
ENAGORNO-KARABAKH
INagorno-Karabakh Ivalela Entolongweni Ngokungekho Mthethweni Umntu Ongayiyo Emkhosini Ngenxa Yesazela
UArtur Avanesyan oneminyaka eyi-20 kangangeenyanga eziyi-30 uvalelwe kwintolongo ekwiphondo laseShushi, eNagorno-Karabakh nakuba ekulungele ukwenza eminye imisebenzi eyenziwa ngabantu abangayiyo emkhosini. Zonke iinkundla zaseNagorno-Karabakh azivumelani nesazela sakhe.
UMnumzana Avanesyan, oliNgqina likaYehova uthetha ngemigaqo aphila ngayo: “Isazela sam asindivumeli ukuba ndiye emkhosini. Ndiyamthanda ummelwane wam ibe andifuni kulwa, andifuni nokufundiswa ukwenzakalisa omnye umntu.” Waleka ngelithi: “Andizami ukubaleka umsebenzi. Ndingawenza omnye umsebenzi owenziwa ngabantu abangayiyo emkhosini, kodwa andivunyelwa.”
Akuvumelekanga Ukwenza Eminye Imisebenzi Eyenziwa Ngabantu Abangayiyo Emkhosini
NgoJanuwari 29, 2014, uMnumzana Avanesyan wafumana umyalelo wokuba aye kwiAskeran City Military Commissariat eNagorno-Karabakh. Ngosuku olulandelayo, wafaka isicelo echaza ukuba isazela sakhe asimvumeli ukuba aye emkhosini ibe ukulungele ukwenza eminye imisebenzi. Kwakhona wafuna igqwetha kuba wayesazi ukuba eNagorno-Karabakh alikho ilungiselelo lokuba umntu ongafuniyo ukuya emkhosini enze eminye imisebenzi.
Ekubeni uMnumzana Avanesyan enencwadi yokundwendwela yaseArmenia, igqwetha lakhe ladibana nabasegunyeni eArmenia naseNagorno-Karabakh ibe kwabonakala ukuba uMnumzana Avanesyan wayeza kuvunyelwa ukuba asebenze eArmenia. Ngenxa yoko, uMnumzana Avanesyan wafudukela eArmenia. NgoFebruwari 13, 2014, wafaka isicelo sokwenza omnye umsebenzi ngaphandle kokuya emkhosini kwiSebe Lezomkhosi LaseArmenia.
ISebe laseArmenia lemisebenzi eyenziwa ngabo bangayiyo emkhosini alizange limbize uMnumzana Avanesyan, kodwa ngoJulayi 14, 2014, amapolisa aseYerevan, eArmenia, amyalela ukuba aye kwisikhululo samapolisa ibe amapolisa aseNagorno-Karabakh ayemlinde apho. Akhawuleza ambamba aza amgxagxamisa ukusuka eYerevan ukuya eAskeran, eNagorno-Karabakh engakhange abe ayalelwe yinkundla.
Ukubanjwa Nokuxoxwa Kwetyala
NgoJulayi 14, 2014 yayibubusuku bokuqala bokuvalelwa kukaMnumzana Avanesyan, owayeneminyaka eyi-18 ngelo xesha. Xa wayephambi kwenkundla ngosuku olulandelayo, wafumanisa ukuba iNkundla YaseNagorno-Karabakh yayiyalele ukuba avalelwe kungekaxoxwa nelo tyala. Inkundla yema nesigqibo sayo sangaphambili yaza yavalela uMnumzana Avanesyan kwintolongo ekwiphondo laseShushi. Zakhatywa zonke izibheno awazifakayo.
NgoSeptemba 30, 2014, uJaji Spartak Grigoryan weNkundla YaseNagorno-Karabakh wagweba uMnumzana Avanesyan iinyanga eziyi-30 entolongweni ngetyala lokubaleka umkhosi. * UMnumzana Avanesyan wabhena kodwa iNkundla Yezibheno NeNkundla Ephakamileyo YaseNagorno-Karabakh yema nesigwebo sangaphambili. Uza kuvalelwa de ibe nguJanuwari 2017.
Ukungatyhafi Nakuba Izinto Zingenziwa Kakuhle
Elinye kumagqwetha akhe uShane Brady uthi: “UMnumzana Avanesyan wavalelwa, wagwetywa waza wafunyaniswa enetyala ngenxa yeenkolelo zakhe. Nakuba wavalelwa ngokungekho semthethweni, akazange agungqe.” UMnumzana Brady uthi abasemagunyeni entolongweni bayamvumela ngoku uMnumzana Avanesyan ukuba abe neBhayibhile, iincwadi ezisekelwe eBhayibhileni ibe ayayivumela nentsapho yakhe ukuba ize kumbona.
Emva kokuba eye kuzo zonke iindawo zomthetho, uMnumzana Avanesyan wafaka isicelo kwiNkundla YaseYurophu Elwela Amalungelo Abantu. Unethemba lokuba izinto ziza kuhamba kakuhle (nangona izinto zinokulunga emva kweenyanga eziliqela ekhululwe) kuba iNkundla YaseYurophu Elwela Amalungelo Abantu kangangezihlandlo eziliqela iba kwicala labantu abangayiyo emkhosini ngenxa yezazela zabo. Kwityala likaBayatyan v. Armenia, isiGqeba Esiphezulu seNkundla YaseYurophu Elwela Amalungelo Abantu sathi abantu abangayiyo emkhosini ngenxa yesazela bakhuselwa lilungelo lokuba nenkululeko yokucinga, eyesazela neyonqulo. Izigwebo eziye zalandela zeNkundla YaseYurophu Elwela Amalungelo Abantu ziye zakugxininisa oku. *
Izigwebo zeNkundla YaseYurophu Elwela Amalungelo Abantu ziye zabangela ukuba lihlonelwe ilungelo labantu abangayiyo emkhosini ngenxa yesazela kwanaxa kukubi okanye kukho imfazwe. Ngokomzekelo, ngoJuni 2015, inkundla ephakamileyo yaseUkraine yathi abantu abangayiyo emkhosini ngenxa yesazela banelungelo lokwenza eminye imisebenzi ebudeni bemfazwe.
Ngaba Likho Ithemba Ngabantu Abangayiyo Emkhosini Ngenxa Yesazela ENagorno-Karabakh?
AmaNgqina KaYehova eNagorno-Karabakh nasehlabathini lonke anethemba lokuba iNagorno-Karabakh iza kuyiqonda into yokuba abantu banelungelo lokungayi emkhosini ngenxa yesazela. Kunokuba abavalele abafana ngenxa yokungayi emkhosini, ngaba urhulumente uza kubavulela ithuba lokwenza eminye imisebenzi? Ngokuliqonda eli lungelo banalo, iNagorno-Karabakh iza kube ithobela imithetho yaseYurophu ibe iza kube iyazihlonela iinkolelo zabafana abanjengoArtur Avanesyan.
^ isiqe. 10 Isigwebo seenyanga eziyi-30 saqala ngokuvalelwa kwakhe ngoJulayi 14, 2014.
^ isiqe. 13 Jonga ityala likaErçep v. Turkey, no. 43965/04, 22 Novemba 2011; elikaFeti Demirtaş v. Turkey, no. 5260/07, 17 Januwari 2012; nelikaBuldu Nabanye v. Turkey, no. 14017/08, 3 Juni 2014.
Funda Okungakumbi
Kutheni AmaNgqina KaYehova Engayi Emfazweni?
Ehlabathini lonke amaNgqina kaYehova aziwa ngokungafuni ukungenelela iimfazwe. Khawufunde ukuba kutheni sisaziwa ngolu hlobo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
14 Waza uSamson wehla waya eTimna,+ wabona umfazi eTimna ezintombini zamaFilisti.
2 Ngoko wenyuka waza waxelela uyise nonina esithi: “Kukho umfazi endimbonileyo eTimna ezintombini zamaFilisti, kwaye ke ndithabatheleni yena njengomfazi.”+
3 Kodwa uyise nonina bathi kuye: “Akukho mfazi na phakathi kweentombi zabazalwana bakho naphakathi kwabo bonke abantu bakowethu,+ ukuba uye kuthabatha umfazi kumaFilisti angalukanga?”+ Sekunjalo uSamson wathi kuyise: “Ndithabathele nje yena, ngenxa yokuba nguye kanye olungileyo emehlweni am.”
4 Ke yena uyise nonina, babengazi ukuba oko kwakuvela kuYehova,+ ukuba wayefuna ithuba nxamnye namaFilisti, njengoko ngelo xesha amaFilisti ayelawula uSirayeli.+
5 Ngako oko uSamson wehla noyise nonina baya eTimna.+ Akufika kwizidiliya zaseTimna, kaloku, khangela! nantso ingonyama entsha enesingci igquma ize kumhlangabeza.
6 Waza umoya kaYehova wasebenza kuye,+ ukuze ayiqwenge kubini, kanye njengoko ubani eqwenga itakane eliyinkunzi kubini, kwaye kwakungekho nto konke konke esandleni sakhe. Akazange amxelele uyise okanye unina into ayenzileyo.
7 Waqhubeka nendlela yakhe waza wathetha nomfazi lowo; yaye wayesalungile emehlweni kaSamson.+
8 Ke kaloku emva kwethuba wabuyela kuye ukuze amthabathe amse ekhaya.+ Ngelo xesha waphambuka waya kukhangela isidumbu sengonyama, kwaye apho kwakukho ibubu leenyosi kwisidumbu sengonyama, nobusi.+
9 Ngoko wabukhothululela kwiintendezakhe waza waqhubeka nohambo, esidla njengoko wayehamba.+ Akuhlangana kwakhona noyise nonina, kwaoko wabanika obuthile, badla. Akabaxelelanga ukuba ubusi wayebukhothulule kwisidumbu sengonyama.
10 Kwaye uyise waqhubeka nendlela yakhe esihla esiya emfazini, yaye uSamson wenza isidlo apho;+ kuba leyo yayiyindlela ababesenza ngayo abafo abaselula.
11 Yaye kwathi, ekumboneni kwabo, ngoko nangoko bathabatha abakhaphi bomyeni abangamashumi amathathu, ukuze bamgcine.
12 Waza uSamson wathi kubo: “Makhe ndivakaliseiqhina kuni.+ Ukuba niye nandixelela lona ngezi ntsuku zisixhenxe+ zesidlo nize nilicombulule, ndiya kuninika izambatho zangaphantsi ezingamashumi amathathu nezinxibo ezingamashumi amathathu.+
13 Kodwa ukuba anikwazi kundixelela, nini eniya kundinika izambatho zangaphantsi ezingamashumi amathathu nezinxibo ezingamashumi amathathu.” Bathi kuye: “Livakalise iqhina lakho, masilive.”
14 Ngoko wathi kubo:
“Kodlayo+ kwaphuma into edliwayo,
Kowomeleleyo kwaphuma into emnandi.”+
Yaye abazange bakwazi ukulixela iqhina iintsuku ezintathu.
15 Yaye kwathi ngosuku lwesine bathi kumfazi kaSamson: “Qhatha indoda yakho ukuze isixelele iqhina.+ Kungenjalo siya kukutshisa wena nendlu kayihlo ngomlilo.+ Nisimemele apha ukuze nithabathe izinto esinazo+ na?”
16 Ngenxa yoko umfazi kaSamson waqalisa ukumlilela+ waza wathi: “Undithiyile, ewe, akundithandi.+ Uvakalise iqhina koonyana babantu bakowethu,+ kodwa mna akundixelelanga.” Waza wathi kuye: “Kaloku, ubawo nomama andibaxelelanga,+ kwaye ndifanele ndixelele wena na?”
17 Kodwa waqhubeka emlilela iintsuku ezisixhenxe njengoko kwakuqhubeka isidlo sabo, yaye kwathi ekugqibeleni ngosuku lwesixhenxe wamxelela, ngenxa yokuba wayemxinile.+ Wandula ke yena walixelela oonyana babantu bakowabo.+
18 Ngoko amadoda esixeko athi kuye ngosuku lwesixhenxe ngaphambi kokuba aye kwigumbi langaphakathi:+
“Yintoni na emnandi ngakumbi kunobusi,
Yaye yintoni na enamandla ngakumbi kunengonyama?”+
Wathi kubo:
“Ukuba beningalimanga ngethokazi lam lenkomo,+
Ngeningalicombululanga iqhina lam.”+
19 Kwaye umoya kaYehova wasebenza kuye,+ ukuze ehle aye eAshkelon,+ waxabela amadoda angamashumi amathathu awo waza wathabatha oko wayewahlube kona waya kunika abo babexele iqhina izinxibo.+ Yaye waqhubeka uvutha umsindo wakhe, waza wenyuka waya endlwini kayise.
20 Kwaye umfazi kaSamson+ waba ngowomkhaphi+ wakhe awayenxulumene naye.
Yithumele
Yithumele
ABagwebi 14
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=7&Chapter=14&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D7%26Chapter%3D14%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ISAHLUKO 9
Imiphumo Yokushumayela
—“Amasimi . . . Amhlophe Ukuze Kuvunwe”
1, 2. (a) Yintoni eyadida abafundi? (b) Kukuphi ukuvuna awayethetha ngako uYesu?
ABAFUNDI badidekile. UYesu usandul’ ukuthi kubo: “Phakamisani amehlo enu nize nibone amasimi, ukuba amhlophe ukuze kuvunwe.” Bajonga kwicala uYesu alatha kulo, bona babona amasimi angekho mhlophe kodwa aseluhlaza—mbala lowo obonisa ukuba irhasi isandul’ ukuntshula. Basenokuba bazibuza ukuba ‘kuphi oku kuvuna’ athetha ngako? ‘Kuseza kudlul’ iinyanga nje, ngaphambi kokuba kuvunwe.’—Yoh. 4:35.
2 Noko ke, apha uYesu akathethi ngokuvuna okuqhelekileyo. Endaweni yoko, usebenzisa eli thuba ukufundisa abafundi bakhe izifundo ezibini ezibalulekileyo eziphathelele uhlobo lokuvuna awayethetha ngalo—ukuvunwa kwabantu. Ziziphi ezo zifundo? Ukuze uzive, makhe siwuhl’ amahlongwane lo mbandela ngokweenkcukacha.
Ukuhlatywa Kwekhwelo, Nesithembiso Sovuyo
3. (a) Yintoni esenokuba yabangela uYesu athi: “Amasimi . . . amhlophe ukuze kuvunwe”? (Funda umbhalo osemazantsi.) (b) UYesu wayicacisa njani eyona nto awayeyithetha?
3 UYesu wawathetha la mazwi kubafundi bakhe ngasekupheleni konyaka ka-30 C.E., kufutshane nedolophu yamaSamariya, iSikare. Ngoxa abafundi bakhe babesaye kuloo dolophu, uYesu washiyeka ngasequleni apho washumayela inyaniso kwibhinqa elayifumana ngokukhawuleza ingongoma yemfundiso yakhe. Xa abafundi bebuya, eli bhinqa lathi ngqee ukuya esixekweni ukuze lixelele abamelwane balo izinto ezimangalisayo elalisandul’ ukuziva. Izinto elazithethayo zabangel’ umdla kubamelwane, ibe abaninzi kubo benjenjeya ukuya kuYesu. Mhlawumbi kungeso sihlandlo kanye apho uYesu wathi xa ephosa amehlo akhe phayaa wabona isihlwele samaSamariya sisiza—wathi: ‘Bonani amasimi, ukuba amhlophe ukuze avunwe.’ * Ukuze uYesu abonise ukuba wayengathethi ngokuvuna okuqhelekileyo kodwa okwabantu, kwintetho yakhe watyatyadula wenjenje: “Umvuni sele . . . ehlanganisa isiqhamo sobomi obungunaphakade.”—Yoh. 4:5-30, 36.
4. (a) Ziziphi izifundo ezibini eziphathelele ukuvuna awathetha ngazo uYesu? (b) Yiyiphi imibuzo esiza kuyihlolisisa?
4 Ziziphi ezi zifundo zibini ziphathelele ukuvuna uYesu awathetha ngazo? Esokuqala, kukuba lo msebenzi ungxamisekile. Xa wathi “amasimi . . . amhlophe ukuze kuvunwe” wayehlab’ ikhwelo lokuba abafundi bakhe benze okuthile. Ukuze abonise umkhamo wokungxamiseka kwalo msebenzi, uYesu wathi: “Umvuni sele efumana umvuzo.” Ayinene loo mazwi, kuba ukuvuna kwakusele kuqalile—eli yayingeloxesha lokurhuq’ iinyawo! Esesibini, abasebenzi banovuyo. UYesu wathi abahlwayeli nabavuni ‘baba nemihlali kunye.’ (Yoh. 4:35b, 36) Kanye njengokuba noYesu waba nemihlali xa wabona ‘abaninzi kumaSamariya . . . bekholwa kuye,’ nabafundi babeza kuba nemihlali nyhani njengoko babeza kuzilahlela nofele kumsebenzi wokuvuna. (Yoh. 4:39-42) Le ngxelo ibalulekile kuthi kuba ibonisa into eyenzekayo kweli xesha lokuvuna liyimbali. Kuqale nini ukuvuna kule mihla yethu? Ngoobani abawenzayo lo msebenzi? Kuye kwaphumela entwenini oku?
UKumkani Wethu Ukhokela Owona Msebenzi Mkhulu Wokuvuna Owakha Wenziwa
5. Ngubani okhokelayo kumsebenzi wokuvuna owenziwa emhlabeni wonke, yaye umbono kaYohane ubonisa njani ukuba lo msebenzi ungxamisekile?
5 Kumbono awawunika umpostile uYohane, uYehova utyhila indlela athe wabela ngayo uYesu ukuba akhokele kumsebenzi wokuvunwa kwabantu owenziwa emhlabeni wonke. (Funda iSityhilelo 14:14-16.) Kulo mbono, uYesu uboniswa enesithsaba nerhengqa. ‘Isithsaba segolide esisentlokweni kaYesu’ singqina ukuba uyalawula njengoKumkani. ‘Irhengqa elibukhali elisesandleni sakhe’ libonisa indima ayidlalayo yokuba nguMvuni. Xa uYehova wasebenzisa ingelosi esithi, “isivuno somhlaba sivuthwe ngokupheleleyo,” wayebethelela ukuba umsebenzi ungxamisekile. “Lifikile ilixa lokuvuna”—eli ayiloxesha lokurhuq’ iinyawo! Esakuva umyalelo kaThixo othi “lifake irhengqa lakho,” uYesu uyalifaka aze avune umhlaba—ngamany’ amazwi, abantu basemhlabeni bayavunwa. Lo mbono ubangel’ imincili uyasikhumbuza nathi ukuba “amasimi . . . amhlophe ukuze kuvunwe.” Ngaba lo mbono uyasinceda sikwazi ukulibona ixesha oqalise ngalo umsebenzi wokuvuna? Ewe!
6. (a) Laqala nini ‘ixesha lokuvuna’? (b) Kwaqaliswa nini ‘ukuvunwa komhlaba’? Cacisa.
6 UYesu onguMvuni, wayesele enguKumkani ngo-1914, kuba kumbono kaYohane okwiSityhilelo isahluko 14 ubonwa ethwele isithsaba (vesi 14). (Dan. 7:13, 14) Ethubeni, emva kokumiselwa kwakhe, uYesu uyalelwa ukuba aqalise ukuvuna (vesi 15). Ukulandelelana kweziganeko kubonwa nakumzekeliso kaYesu wokuvunwa kwengqolowa, apho athi: “Ukuvuna kukupheliswa kwenkqubo yezinto.” Ngoko, ixesha lokuvuna laqala ngaxeshanye nelokupheliswa kwenkqubo yezinto, ngo-1914. Kamva, ‘phakathi ngexesha lokuvuna,’ kwaqaliswa ukuvuna. (Mat. 13:30, 39) Xa sikhangela emva, siyabona ukuba ukuvuna kwaqalisa kwiminyaka embalwa emva kokuba uYesu enguKumkani. Ngo-1914 ukusa ekuqaleni kuka-1919, uYesu waqala wacoca abalandeli bakhe abathanjisiweyo. (Mal. 3:1-3; 1 Pet. 4:17) Kamva, ngo-1919, kwaqaliswa ‘ukuvunwa komhlaba.’ Engaphozisanga maseko, uYesu wasebenzisa ikhoboka elithembekileyo elalisandul’ ukumiselwa ukuba lincede abazalwana bethu babone ukungxamiseka komsebenzi wokushumayela. Khawuve oko kwenzekayo.
7. (a) Luluphi uhlolisiso olwanceda abazalwana babona ukungxamiseka komsebenzi wokushumayela? (b) Abazalwana bethu bakhuthazwa ukuba benze ntoni?
7 NgoJulayi 1920, iMboniselo yathi: “Emva kokuhlolisisa iZibhalo, kubonakala ngathi inkonzo [intlangano] inikwe ilungelo elingathethekiyo lokushumayela ngobukumkani.” Ngokomzekelo, isiprofeto sikaIsaya sanceda abazalwana baqonda ukuba iindaba ezilungileyo zoBukumkani zifanele zishunyayelwe emhlabeni wonke. (Isa. 49:6; 52:7; 61:1-3) Babengenalo nofifi lokuba iza kwenzeka njani loo nto, kodwa bathemba uYehova ukuba uza kubabonis’ indlela. (Funda uIsaya 59:1.) Bathi bakuqonda ukuba lo msebenzi ungxamisekile, abazalwana bakhuthazwa ukuba bazilahlele nofele kumsebenzi wokushumayela. Basabela njani?
8. Ngo-1921, abazalwana baqonda ziphi iinkalo ezimbini ngomsebenzi wokushumayela?
8 NgoDisemba 1921, iMboniselo yenza esi saziso: “Lo ibingunyaka woonyaka; baninzi abantu abaye beva iindaba ezilungileyo kulo nyaka kunawo nawuphi na omnye.” Le magazini yongezelela yenjenje: “Usemninzi umsebenzi omele wenziwe . . . Masiwenze ngentliziyo enemihlali.” Phawula indlela abazalwana abaziqonda ngayo izinto ezimbini ezabethelelwa nguYesu kubapostile bakhe ngomsebenzi wokushumayela: Umsebenzi ungxamisekile, yaye abasebenzi banemihlali.
9. (a) Ngo-1954, yathini iMboniselo ngomsebenzi wokuvuna, yaye kwakutheni ukuze itsho? (b) Abavakalisi baye banda kangakanani ehlabathini kule minyaka iyi-50 idluleyo? (Funda isicangca esinomxholo othi “ Ulwando Ehlabathini Lonke.”)
9 Kwiminyaka yoo-1930, emva kokuba abazalwana beqondile ukuba isihlwele esikhulu sezinye izimvu sasiza kuyamkela inyaniso yoBukumkani, kwathiwa chatha apha ekushumayeleni. (Isa. 55:5; Yoh. 10:16; ISityhi. 7:9) Yaphumela phi loo nto? Inani labo babeshumayela ngoBukumkani landa lisuka kubantu abayi-41 000 ngo-1934 ukusa kwabayi-500 000 ngo-1953! IMboniselo kaDisemba 1, 1954, yayinyanisile xa yathi: “Sincedwe ngumoya kaYehova namandla eLizwi lakhe ukuze sikwazi ukwenza lo msebenzi ungaka wokuvuna.” *—Zek. 4:6.
Iziphumo Zokuvuna—Zachazwa Ngemizekeliso
10, 11. Kumzekeliso wekhozo lwemostade kubalaseliswa ziphi iinxalenye zokukhula kwale mbewu?
10 Kwimizekeliso yakhe engoBukumkani, uYesu wayichaza ngobuciko imiphumo yomsebenzi wokuvuna. Makhe sithethe ngomzekeliso wekhozo lwemostade kunye nowegwele. Ngoku siza kuhlolisisa ngokukhethekileyo indlela eye yazaliseka ngayo kwixesha lesiphelo.
11 Umzekeliso wekhozo lwemostade. Indoda ethile ityala imbewu yemostade. Le mbewu iyakhula ibe ngumthi, zize iintaka zakhele emasebeni awo. (Funda uMateyu 13:31, 32.) Kulo mzekeliso, kubalaseliswa ziphi iinxalenye zokukhula kwale mbewu? (1) Le mbewu ikhula ngendlela emangalisayo. ‘Olona khozo luncinane kunazo zonk’ iimbewu ezikhoyo’ lukhula lube ngumthi ‘onamasebe amakhulu.’ (Marko 4:31, 32) (2) Le mbewu iza kukhula nakanjani na. ‘Xa le mbewu ihlwayelwe iyakhula.’ UYesu akathi, “Isenokukhula.” Hayi khona, uthi: ‘Iyakhula.’ Iyakhula noba sele kumnyam’ entla. (3) Lo mthi utsala iindwendwe ezithile, ezifika zihlale kuwo. ‘Iintaka zezulu ziyafika’ zize ‘zifumane indawo yokuhlala phantsi komthunzi wawo.’ Ezi nxalenye zintathu zidibana njani nokuvunwa kwabantu namhlanje?
12. Umzekeliso wekhozo lwemostade ungena njani kumsebenzi wokuvuna owenziwa namhlanje? (Funda isicangca esinomxholo othi “ Ukwanda Kwezifundo ZeBhayibhile.”)
12 (1) Ukukhula: Lo mzekeliso ubalaselisa ukuhambela phambili kwesigidimi soBukumkani nokukhula kwebandla lamaKristu. Ukususela ngo-1919, abasebenzi abakhutheleyo besivuno baye bahlanganiselwa kwibandla lamaKristu elicociweyo. Ngelo xesha, babembalwa kodwa bakhula ngokukhawuleza. Eneneni ukususela ekuqaleni kweminyaka yoo-1900 bebekhula ngendlela emangalisayo. (Isa. 60:22) (2) Isiqinisekiso: Ukukhula kwebandla lamaKristu bekunganqandeki. Nakuba le mbewu incinane ibicinezelwa ngamatye entshutshiso iye yaqhubeka ikhula idudula yonk’ into ephambi kwayo. (Isa. 54:17) (3) Indawo yokuhlala: “Iintaka zezulu” eziye zakhela emthini zimela izigidi zabantu abakumazwe ayi-240 abaye bayamkela inyaniso yoBukumkani ngokuthi babe yinxalenye yebandla lamaKristu. (Hez. 17:23) Bafumana imfundiso yeBhayibhile, ukuhlaziyeka nokhuseleko.—Isa. 32:1, 2; 54:13.
13. Umzekeliso wegwele ubalaselisa ziphi iinkalo zokukhula?
13 Umzekeliso wegwele. Emva kokuba ibhinqa lifake igwele kwintlama, iyanyuka. (Funda uMateyu 13:33.) Ziziphi iinkalo zokukhula ezichazwe kulo mzekeliso? Makhe sithethe ngezimbini. (1) Ukukhula kubangela utshintsho. Igwele liyanwenwa “de intlama iphela” inyuke (2) Ukukhula kuyanwenwa. Igwele linyusa yonke intlama ‘yemilinganiselo emithathu emikhulu yomgubo.’ Ezi nkalo zimbini zingena njani kumsebenzi wokuvuna owenziwa kule mihla yethu?
14. Umzekeliso wegwele ungena njani kumsebenzi wokuvuna owenziwa namhlanje?
14 (1) Utshintsho: Intlama imela inyaniso yoBukumkani, yaye intlama imela bonke abantu. Kanye njengoko igwele liyitshintsha intlama xa lifakiwe, nenyaniso yoBukumkani iyazitshintsha iintliziyo zabantu abayamkelayo. (Roma 12:2) (2) Ukunwenwa: Ukunwenwa kwegwele kumela ukunwenwa kwenyaniso yoBukumkani. Igwele liyanwenwa. Ngokufanayo, inyaniso yoBukumkani iye yanwenwa yaya kutsho “nakwezona nxalenye zikude zomhlaba.” (IZe. 1:8) Kwakhona, le nkalo yomzekeliso ikwabonisa nokuba inyaniso yoBukumkani iya kufikelela nakwiindawo ovalwe kuzo umsebenzi wethu, nangona kusenokungaqatshelwa ukuba bakho abantu abashumayelayo kuzo.
15. Aye azaliseka njani amazwi akuIsaya 60:5, 22? (Funda ibhokisi ethi “ UYehova Ubangele Kwenzeka,” nethi “ ‘Indlela Omncinane’ Aye Waba ‘Luhlanga Olunamandla Ngayo,’”.)
15 Kwiminyaka eyi-800 ngaphambi kokuba uYesu athethe ngale mizekeliso, uYehova wasebenzisa uIsaya ukuba athethe amazwi acacileyo, achaza kusengaphambili umkhamo owawuza kwenziwa ngawo umsebenzi wokuvuna kule mihla yethu nemihlali owawuza kuyibangela. * UYehova uthetha ngabantu abangena bethontelana kwintlangano yakhe ‘bevela kude.’ Ebhekisa ‘kumfazi,’ oye namhlanje wamelwa ngamaKristu athanjisiweyo asesemhlabeni, uthi: “Uya kubona uze ngokuqinisekileyo ukhazimle, yaye okunene intliziyo yakho iya kugubha ize yande, ngenxa yokuba indyebo yolwandle iya kuzizisa kuwe; bona kanye ubuncwane beentlanga buya kuza kuwe.” (Isa. 60:1, 4, 5, 9) Achane ucwethe ke la mazwi! Namhlanje, imihlali ibhalwe ebusweni koomakadenetha abangabakhonzi bakaYehova, njengoko bebona abavakalisi boBukumkani abakumazwe abo besanda ukuya kutsho kumawaka.
Kutheni Abakhonzi BakaYehova Benesizathu Sokuvuya
16, 17. Chaza isizathu sibe sinye esibangela ‘umhlwayeli nomvuni babe nemihlali kunye’? (Funda nebhokisi enomxholo othi “ Indlela Amaphecana Amabini Aye Azifikelela Ngayo Iintliziyo Kummandla WeAmazon.”)
16 Khumbula ukuba uYesu wathi kubapostile bakhe: ‘Umvuni ufumana umvuzo yaye uhlanganisa isiqhamo sobomi obungunaphakade, khon’ ukuze umhlwayeli nomvuni babe nemihlali kunye.’ (Yoh. 4:36) Ngoko ke, siba nayo njani ‘imihlali kunye’ kumsebenzi wokuvuna owenziwa ehlabathini lonke? Ngeendlela ezininzi. Makhe sithethe ngezintathu.
17 Eyokuqala, siba nemihlali njengoko sibona indima edlalwa nguYehova kulo msebenzi. Xa sishumayela inyaniso yoBukumkani, sityala imbewu. (Mat. 13:18, 19) Xa sinceda umntu abe ngumlandeli kaKristu, sivuna isiqhamo. Sonke siba novuyo olungathethekiyo njengoko sibukele uYehova esenza izinto ezimangalisayo, ebangela inyaniso yoBukumkani “ihlume ize ikhule ibe nde.” (Marko 4:27, 28) Enye imbewu esiyihlwayelayo intshula kamva ize ivunwe ngabanye. Usenokuba uye waweva amava afana nakaJoan, udade waseBritani owabhaptizwa kwiminyaka eyi-60 eyadlulayo. Wathi: “Ndiye ndadibana nabantu abaye bathi kum ndatyala imbewu kwiintliziyo zabo xa ndandibashumayeza kwiminyaka eyadlulayo. Ndingazi, amanye amaNgqina abaqhubela izifundo zeBhayibhile baze baba ngabakhonzi bakaYehova. Ndinemihlali xa kanti imbewu endayityalayo yakhula yaza yavunwa.”—Funda eyoku-1 kwabaseKorinte 3:6, 7.
18. Sisiphi isizathu esibangela uvuyo esichazwe kweyo-1 kwabaseKorinte 3:8?
18 Eyesibini, sihlala singabasebenzi abanovuyo xa sisoloko sikhumbula amazwi kaPawulos athi: “Umntu ngamnye uya kwamkela owakhe umvuzo ngokokusebenza kwakhe.” (1 Kor. 3:8) Umvuzo ufumaneka ngokusebenza, kungekhona ngokweziqhamo zomsebenzi. Achwayitisa gqitha loo mazwi, ngokukodwa kwabo bashumayela kwintsimi enabantu abangenamdla kangako! Emehlweni kaThixo, iNgqina ngalinye elishumayela ngentliziyo yonke ‘lithwala isiqhamo esininzi,’ ngoko ke, linesizathu sokuvuya.—Yoh. 15:8; Mat. 13:23.
19. (a) Isiprofeto sikaYesu esikuMateyu 24:14 sidibana njani novuyo esinalo? (b) Yintoni esimele singayilibali xa singaphumeleli ekwenzeni abantu babe ngabafundi?
19 Eyesithathu, siyavuya kuba umsebenzi esiwenzayo uzalisekisa isiprofeto. Khawuphawule impendulo kaYesu xa abafundi bakhe bambuza oku: “Sixelele, ziya kubakho nini na ezi zinto, kwaye uya kuba yintoni na umqondiso wobukho bakho nowokupheliswa kwenkqubo yezinto?” Wabaxelela ukuba enye inkalo yaloo mqondiso yayiza kuba ngumsebenzi wokushumayela owenziwa ehlabathini lonke. Ngaba wayethetha ngomsebenzi wokwenza abafundi? Akunjalo. Wathi: “Ezi ndaba zilungileyo zobukumkani ziya kushunyayelwa kuwo wonke umhlaba omiweyo kube bubungqina.” (Mat. 24:3, 14) Ngenxa yoko, ukushumayela ngoBukumkani—ukuhlwayelwa kwembewu—yinxalenye yalo mqondiso. Ngoko ke, njengokuba sishumayela iindaba ezilungileyo zoBukumkani, siyazi ukuba enoba asiphumeleli ekwenzeni abantu babe ngabafundi, siyaphumelela ekunikeleni ‘ubungqina.’ * Kungakhathaliseki ukuba basabela njani abantu, siba nenxaxheba ekuzalisekiseni isiprofeto sikaYesu yaye sinebhongo ngokuba ‘ngabasebenzi abangamadlelane kaThixo.’ (1 Kor. 3:9) Esi sisizathu esibangela ukuba sivuye.
“Ukususela Ekuphumeni Kwelanga Kuse Ekutshoneni Kwalo”
20, 21. (a) Aye azaliseka njani amazwi akuMalaki 1:11? (b) Ngenxa yalo msebenzi wokuvuna, yintoni ozimisele ukuyenza, yaye kutheni?
20 Ngemihla yabapostile, uYesu wabanceda babona ukuba umsebenzi wokuvuna umele wenziwe ngokungxamisekileyo. Ukususela ngo-1919 ukuya phambili, uYesu uye wanceda abafundi bakhe bale mihla ukuba bawenze lo msebenzi ngendlel’ efanayo. Abantu bakaThixo baye basabela kakuhle kule nkalo, kuba baye baqinisa kumsebenzi wokushumayela. Eneneni, kuye kwacaca gca ukuba umsebenzi wokuvuna awunakuthinteleka. Kanye njengokuba umprofeti uMalaki wachaza kwangaphambili ukuba namhlanje umsebenzi wokushumayela wenziwa “ukususela ekuphumeni kwelanga kuse ekutshoneni kwalo.” (Mal. 1:11) Nangoku, ekuphumeni kwelanga kuse ekutshoneni kwalo, ukusuka empuma ukusa entshona, abahlwayeli nabavuni basebenza kunye yaye banemihlali—kungakhathaliseki ukuba bahlala phi na. Sivuka ngonyezi senze lo msebenzi de litshone—siwenza ngokungxamisekileyo.
21 Xa sikhangel’ emva kule minyaka iyi-100 idluleyo size sibone indlela elithe iqela elincinane labakhonzi bakaThixo lakhula ngayo lwaba ‘luhlanga olunamandla,’ iintliziyo zethu ziyaxhumaxhuma luvuyo ‘zize zande.’ (Isa. 60:5, 22) Akwaba olo vuyo nokuthanda kwethu uYehova, “iNkosi yesivuno,” kungabangela ngamnye wethu ukuba aqhubeke encedisa de ugqitywe lo msebenzi owakha wabaluleka—umsebenzi wokuvuna!—Luka 10:2.
^ isiqe. 3 Amazwi kaYesu ‘angamasimi amhlophe,’ asenokuba ayebhekisela kwimiwunduzo emhlophe ekusenokwenzeka ukuba yayinxitywe ngamaSamariya awayewabona esiza.
^ isiqe. 9 Ukuze wazi okungakumbi ngaloo minyaka nangeyalandelayo, siyakukhuthaza ukuba ufunde incwadi ethi AmaNgqina KaYehova—Abavakalisi BoBukumkani BukaThixo, kwiphepha 425-520, apho kuthethwa ngoko kuye kwaphunyezwa kumsebenzi wokuvuna ukususela ngo-1919 ukusa ku-1992.
^ isiqe. 15 Ukuze ufumane iinkcukacha ezingakumbi ngesi siprofeto sichulumancisayo, funda Isiprofeto SikaIsaya—Ukhanyiselo Lwalo Lonke Uluntu II, iphepha 303-320.
^ isiqe. 19 Le nyaniso ibalulekileyo yayisele iqondwa ngaBafundi BeBhayibhile bamandulo. IZion’s Watch Tower kaNovemba 15, 1895, yathi: “Ukuba sinokuqokelela intwana nje yengqolowa, kuya kunikelwa ubungqina kuyo inyaniso. . . . Bonke aba bantu banokushumayela ivangeli.”


text:
INDLELA YOKUPHILA YAMAKRISTU
Ngaba Uyayisebenzisa I-JW Library?
I-JW Library ifumaneka simahla ibe ikunceda ukwazi ukudawunlowuda iBhayibhile nolunye uncwadi, iividiyo nezinto ezirekhodiweyo efowunini yakho, kwitablet okanye kwikhompyutha yakho.
INDLELA YOKUYIFUMANA: Ngena kwi-intanethi uze ukhuphele iJW Library kwi-app store. I-JW Library iyakhupheleka kwizixhobo ze-elektroniki ezahlukahlukeneyo. Emva koko, yivule iJW Library uze ukhethe izinto ofuna ukuzikhuphela kwisixhobo sakho. Ukuba awukwazi kungena kwi-intanethi ekhayeni lakho, mhlawumbi ungakwenza oko kwiHolo yoBukumkani, kwilayibrari kawonke-wonke, okanye kwivenkile ekufutshane ethengisa ikofu. Xa uncwadi ludawunlowudekile kwisixhobo sakho, akusayi kuba yimfuneko ukuba usebenzise i-intanethi xa uluvula. Noko ke, ekubeni kusoloko kusongezwa izinto ezintsha kwiJW Library, ufanele umane ungena kwi-intanethi ukuze ufumane izinto ezintsha xa zikhona.
KUTHENI IFUNEKA? I-JW Library yenza kube lula kakhulu ukwenza ufundisiso lobuqu nokulandela xa kuqhutywa iintlanganiso zebandla. Iluncedo kakhulu nasentsimini, ngokukodwa xa ushumayela ngokungacwangciswanga.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
24 Waye ke uAbraham emdala, ihambile iminyaka; kwaye uYehova wayemsikelele uAbraham kwinto yonke.+
2 Ngoko ke wathi uAbraham kumkhonzi wakhe, oyena mkhulu endlwini yakhe, owayelawula konke awayenako:+ “Nceda, ubeke isandla sakho phantsi kwethanga lam,+
3 njengoko ndimele ndikufungise ngoYehova,+ uThixo wamazulu noThixo womhlaba, ukuba akuyi kumthabathela umfazi unyana wam ezintombini zamaKanan endihleli phakathi kwawo,+
4 kodwa woya ezweni lakowethu nakwizalamane zam,+ uze ngokuqinisekileyo umthabathele khona umfazi unyana wam, uIsake.”
5 Noko ke, umkhonzi lowo wathi kuye: “Kuthekani ukuba umfazi lowo akakunqweneli ukuza nam kweli lizwe? Ngaba ndimele ngokuqinisekileyo ndimbuyisele unyana wakho kwelo zwe waphuma kulo wena?”+
6 Wathi ke uAbraham kuye: “Lumka ungakhe umbuyisele apho unyana wam.+
7 UYehova uThixo wamazulu, owandithabathayo endlwini kabawo nasezweni lezalamane zam+ nowathethayo kum, wandifungela,+ esithi, ‘Ndolinika imbewu yakho+ eli lizwe,’+ uya kuthumela ingelosi yakhe phambi kwakho,+ yaye ngokuqinisekileyo uya kumthabathela khona+ umfazi unyana wam.
8 Kodwa ukuba umfazi lowo akakunqweneli ukuza nawe, woba ukhululekile kwesi sifungo usenzileyo kum.+ Kuphela nje uze ungambuyiseli apho unyana wam.”
9 Wasuka ke umkhonzi lowo wasibeka isandla sakhe phantsi kwethanga lika-Abraham inkosi yakhe waza wamfungela ngalo mbandela.+
10 Ngoko loo mkhonzi wathabatha iinkamela ezilishumi kwiinkamela zenkosi yakhe waza wahamba enalo lonke uhlobo lwezinto ezilungileyo zenkosi yakhe esandleni sakhe.+ Wasuka wangena endleleni eya eMesopotamiya kwisixeko sakwaNahore.
11 Ekugqibeleni waziguqisa phantsi iinkamela ngaphandle kwesixeko ngasequleni lamanzi malunga nexesha langokuhlwa,+ xesha elo ayeqhele ukuphuma ngalo amabhinqa ukuya kukha amanzi.+
12 Waza ke wathi: “Yehova Thixo wenkosi yam uAbraham,+ nceda ukwenze oku ngawo lo mhla phambi kwam, uyenzele ububele bothando+ inkosi yam uAbraham.+
13 Yabona, ndimi ngasemthonjeni wamanzi, yaye iintombi zabantu besi sixeko ziyaphuma ukuza kukha amanzi.+
14 Maze kuthi ke ibhinqa eliselula endothi kulo, ‘Nceda uthobe ingqayi yakho, ndisele,’ lize ngenene lithi lona, ‘Sela, neenkamela zakho ndoziseza,’ ibe lilo olabele umkhonzi wakho,+ uIsake; ndize ngale ndlela ndazi mna ngoko ukuba ubonakalise uthando olunyanisekileyo kwinkosi yam.”+
15 Kwathi, engekagqibi nokuthetha,+ gqi uRebheka, lowo wazalwa nguBhetuweli,+ unyana kaMilka,+ umfazi kaNahore,+ umntakwabo Abraham, enengqayi yakhe yamanzi egxalabeni lakhe.+
16 Laye ke ibhinqa elo liselula linomtsalane kakhulu ngembonakalo,+ liyintombi enyulu, engazange ibe neentlobano zesini nandoda;+ lehla ke laya emthonjeni, lazalisa ingqayi yalo yamanzi, laphinda lenyuka.
17 Wabaleka ngoko nangoko umkhonzi lowo esiya kulihlangabeza waza wathi: “Nceda undirhabulise kula manzi asengqayini yakho.” +
18 Lona lathi: “Sela, nkosi yam.” Latsho liyihlisa ngokukhawuleza ingqayi yalo, layibamba ngesandla laza lamseza.+
19 Lakugqiba ukumseza, lathi: “Ndozikhelela amanzi nazo iinkamela zakho zide zigqibe ukusela.”+
20 Ngoko lakhawuleza layiqongqotha ingqayi yalo emkhombeni wokuseza laza labaleka kaninzi-ninzi ukuya kukha amanzi equleni,+ lazikhelela zonke iinkamela zakhe.
21 Lonke eli xesha le ndoda yayilondele imangalisiwe, ithe cwaka ukuze yazi enoba uYehova ulwenze lwanempumelelo na uhambo lwayo okanye akunjalo.+
22 Kwathi ke, zakugqiba ukusela iinkamela, indoda leyo yathabatha ikhonkco lempumlo legolide+ elisisiqingatha seshekele ubunzima balo nezacholo ezibini+ zokufaka ezandleni zalo, eziziishekele ezilishumi zegolide ubunzima bazo,
23 yaza yathi: “Uyintombi kabani? Nceda, undixelele. Ikho na indawo yokulalisa+ endlwini kayihlo?”
24 Lathi kuyo: “Ndiyintombi kaBhetuweli+ unyana kaMilka, awamzalela uNahore.”+
25 Laza lahlabela mgama lathi kuye: “Sineendiza nokutya kwezilwanyana okuninzi, kwanendawo yokulalisa.”+
26 Yasuka le ndoda yathoba iqubuda kuYehova+
27 yaza yathi: “Makabongwe uYehova+ uThixo wenkosi yam uAbraham, ongabususanga ububele bakhe bothando nenkoloseko yakhe kwinkosi yam. Ndithe ndisendleleni, uYehova wandikhokelela endlwini yabantakwabenkosi yam.”+
28 Labaleka ibhinqa elo liselula laya kuxelela abendlu kanina ngezi zinto.
29 URebheka waye enomntakwabo, ogama linguLabhan.+ Ngoko uLabhan waya ebaleka kuloo ndoda yayingaphandle emthonjeni.
30 Wathi akulibona ikhonkco lempumlo nezacholo+ ezandleni zodade wabo waza weva namazwi kaRebheka udade wabo, esithi: “Yenjenje indoda leyo ukuthetha kum,” waya kuloo ndoda, nantso imi ngasezinkameleni emthonjeni.
31 Ngoko nangoko wathi: “Yiza, wena usikelelweyo nguYehova.+ Umeleni na ngaphandle, ndakugqiba ukukulungiselela indlu nendawo yeenkamela?”
32 Yaya ke indoda leyo endlwini, waza yena wazikhulula iinkamela, wazinika iindiza nokutya kwazo iinkamela, wayinika amanzi okuhlamba iinyawo zayo neenyawo zamadoda awayekunye nayo.+
33 Kwandula ke kwabekwa into edliwayo phambi kwayo, kodwa yathi yona: “Andisayi kudla de ndibe ndithethile ngombandela endize ngawo.” Ngako oko wathi: “Thetha!”+
34 Yaza ke yathi: “Ndingumkhonzi ka-Abraham.+
35 Yaye uYehova uyisikelele kakhulu inkosi yam ngokuthi ayenze ibe nkulu ngakumbi, wayinika izimvu neenkomo nesilivere negolide nezicaka nezicakakazi neenkamela namaesile.+
36 Ngokubhekele phaya, uSara umfazi wenkosi yam wayizalela unyana inkosi yam ebudaleni bakhe;+ kwaye iya kumnika yonk’ into enayo.+
37 Ngoko inkosi yam yandifungisa, isithi, ‘Uze ungamthabatheli umfazi unyana wam ezintombini zamaKanan endihleli ezweni lawo.+
38 Suka uye endlwini kabawo nakwintsapho yakowethu,+ umthabathele khona umfazi unyana wam.’+
39 Kodwa ndithe kwinkosi yam, ‘Kuthekani ke ukuba ibhinqa elo alifuni ukuza nam?’+
40 Yathi yona kum, ‘UYehova, endihambe phambi kwakhe,+ wothumela ingelosi yakhe+ kunye nawe aze ngokuqinisekileyo ayenze ibe nempumelelo indlela yakho;+ uze umthabathele umfazi unyana wam kwintsapho yakowethu nasendlwini kabawo.+
41 Ngelo xesha uya kuba msulwa kwesi sifungo sam ukuba ekufikeni kwakho kwintsapho yakowethu, abamnikelanga kuwe, wothi ke ukhululeke esifungweni sam.’+
42 “Ndithe ndakufika emthonjeni namhlanje, ndathi, ‘Yehova Thixo wenkosi yam uAbraham, ukuba ngokwenene uyenze yanempumelelo indlela yam endihamba ngayo,+
43 yabona, ndimi ngasemthonjeni wamanzi. Maze kuthi ke intombi+ ephumayo ukuza kukha amanzi endothi kuyo: “Nceda, undiphe ndisele intwana yamanzi kule ngqayi yakho,”
44 ize ngenene ithi kum: “Sela, neenkamela zakho ndozikhelela amanzi,” mayibe yiyo engumfazi uYehova amabele unyana wenkosi yam.’+
45 “Ndathi ndingekagqibi nokuthetha+ entliziyweni yam,+ gqi uRebheka, enengqayi egxalabeni lakhe; waza wehla waya emthonjeni, wakha amanzi.+ Ndathi ke kuye, ‘Khawuncede, undiphe ndisele.’+
46 Ngoko wayihlisa ngokukhawuleza ingqayi yakhe waza wathi, ‘Sela,+ neenkamela zakho ndoziseza.’ Ndasela ke, waziseza neenkamela.
47 Emva koko ndambuza ndathi, ‘Uyintombi kabani?’+ waza yena wathi, ‘Ndiyintombi kaBhetuweli unyana kaNahore, awamzalelwa nguMilka.’ Ngako oko ndiye ndamfaka ikhonkco lempumlo ethatheni lakhe nezacholo ezandleni zakhe.+
48 Ndandula ke ndathoba ndaqubuda kuYehova ndaza ndambonga uYehova uThixo wenkosi yam uAbraham,+ ondikhokeleyo endleleni eyinyaniso+ ukuya kuthabathela unyana wakhe intombi yomntakwabenkosi yam.
49 Ngoku ke, ukuba nibonakalisa ububele bothando nenkoloseko kwinkosi yam,+ ndixeleleni; kodwa ukuba akunjalo, ndixeleleni, ukuze ndijikele ekunene okanye ekhohlo.”+
50 ULabhan noBhetuweli baphendula bathi: “Le nto iphuma kuYehova.+ Asinakuthetha nto kuwe, nokuba yembi nokuba yelungileyo.+
51 Nanku uRebheka phambi kwakho. Mthabathe uhambe, abe ngumfazi wonyana wenkosi yakho, kanye njengoko ethethile uYehova.”+
52 Akuweva umkhonzi ka-Abraham amazwi abo, waqubuda ngoko nangoko emhlabeni phambi koYehova.+
53 Yaye lo mkhonzi wakhupha impahla yesilivere nempahla yegolide nezambatho, wazinika uRebheka; waza wanika umntakwabo nonina+ izinto ezintle.
54 Emva koko badla basela, yena namadoda awayekunye naye, yaye balalisa khona apho baza bavuka kusasa.
Waza ke wathi: “Ndindululeni ndiye enkosini yam.”+
55 Wathi umntakwabo nonina: “Malihlale nathi eli bhinqa liselula ubuncinane iintsuku ezilishumi. Emva koko ke lingahamba.”
56 Kodwa wathi kubo: “Musani ukundibambezela, ekubeni uYehova eyenze yaba nempumelelo indlela yam.+ Ndindululeni, ukuze ndiye enkosini yam.”+
57 Ngoko bathi: “Masilibize ibhinqa eliselula ukuze sive ngomlomo walo.”+
58 Bambiza ke uRebheka baza bathi kuye: “Ngaba uza kuhamba nale ndoda?” Wathi ke yena: “Ndikulungele ukuhamba.”+
59 Bamndulula ke uRebheka+ udade wabo nempelesi yakhe+ kunye nomkhonzi ka-Abraham namadoda akhe.
60 Baza ke bamsikelela uRebheka besithi kuye: “Owu, dade wethu, ngamana ungaba ngamawaka aphindwe kalishumi lamawaka, nembewu yakho ilidle ilifa isango labo bayithiyayo.”+
61 Basuka ke emva koko uRebheka neempelesi zakhe+ bakhwela ezinkameleni+ baza balandela indoda leyo; yaye umkhonzi wamthabatha uRebheka waza wemka.
62 Ke kaloku uIsake wayesiza ngendlela eya eBhere-lahayi-royi,+ kuba wayehlala ezweni laseNegebhi.+
63 Wayephumile ke uIsake ehamba-hamba ukuze acamngce+ entsimini xa kuhlwayo. Uthe akuphakamisa amehlo akhe wakhangela, tyhini, nazo iinkamela zisiza!
64 Wathi uRebheka akuphakamisa awakhe amehlo, wambona uIsake waza wazithi jiwu wehla enkameleni.
65 Wathi kumkhonzi: “Ngubani laa ndoda ihamba entsimini isiza kusihlangabeza?” waza umkhonzi wathi: “Yinkosi yam.” Wandula ke wathabatha isigquma-ntloko sakhe waza wazigqubuthela.+
66 Yaye umkhonzi wambalisela uIsake zonke izinto azenzileyo.
67 Emva koko uIsake wamsa ententeni kaSara unina.+ Waba uyamthabatha ngaloo ndlela uRebheka, waba ngumfazi wakhe;+ wamthanda,+ waza wathuthuzeleka uIsake emva kokulahlekelwa ngunina.+
Yithumele
Yithumele
Genesis 24
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=1&Chapter=24&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D1%26Chapter%3D24%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
AGASTI 10, 2015
EZIMBABWE
AmaNgqina AseZimbabwe EbeneeNdibano Ngo-2015 Ezinomxholo Othi “Yiba NjengoYesu!” Emva Konyaka Bekukho Eyezizwe Ngezizwe
EHARARE, eZimbabwe—AmaNgqina kaYehova ebeneeNdibano ZeNgingqi zika-2015 ezinomxholo othi, “Yiba NjengoYesu!” ngoLwesihlanu, ngoJulayi 31. Ezi ndibano zeentsuku ezintathu zilungiselwe ukuba zibekho ngo-Oktobha iiveki ezingaphezu kweziyi-12 zilandelelana.
UJohn Hunguka, isithethi samaNgqina kaYehova saseZimbabwe uthi: “Sijonge phambili kakhulu kule ndibano yalo nyaka ngenxa yempumelelo yendibano ka-2014 yezizwe ngezizwe ebiseHarare ebiyimbali yamaNgqina kaYehova kweli lizwe.” Elinye iphephancwadi laseZimbabwe iNewsDay lathi, indibano yezizwe ngezizwe “ibiyeyona ndibano yenkonzo yakha yankulu” elizweni lethu ibe iye yenza amaNgqina kaYehova “angawona kuthethwa kakhulu ngawo ezindabeni” ngo-2014.
Abantu abangaphezu kwabayi-82 000 babezalise iNational Sports Stadium yaseHarare kusuku lokugqibela lwendibano ka-2014. Kolunye udliwano-ndlebe, uJohn Jubber, othethela iofisi yesebe yamaNgqina eZimbabwe wathi: “Besineendwendwe eziyi-3 500 ezisuka eBrazil, eJamani, eMerika, eZambia naseKenya.”
Le ndibano iye yanegalelo elikhulu kwingingqi yethu kangangokuba uMphathiswa wezoKhenketho uWalter Mzembi waseZimbabwe, uye watyelela ikomkhulu lamaNgqina eNew York waza walibulela ngokuba likhethe iZimbabwe ukuze kubekho indibano yezizwe ngezizwe. Kolunye udliwano-ndlebe uMnu Mzembi wathi: “Ndinomyelezo osuka kubantu baseZimbabwe othi, ‘Kutheni singena kuba nayo indibano yamaNgqina kaYehova veki nganye eHarare?’ . . . umongameli wethu uthumele umbulelo kwaye uthi angathanda ukuphinda anibone kwakhona niqhubeka nomsebenzi wenu wokukhulisa ukholo elizweni lethu.”
Kulo nyaka amaNgqina kaYehova aseZimbabwe aza kube eneendibano zeNgingqi eziyi-39 kwiindawo ezahlukeneyo, kuquka ibala laseZimbabwe i-International Trade Fair Grounds. Ucwangciso luza kuqhutywa ngesiTshayina (isiMandarin), isiChitonga (saseZimbabwe), isiNgesi, isiNdebele (saseZimbabwe), isiShona, isiSwahili, neNtetho yeZandla yaseZimbabwe. Ukuze ufumane umhla nendawo eziza kubanjelwa kuyo iindibano eZimbabwe, yiya kwiwebhsayithi esemthethweni yamaNgqina u-jw.org.
Media Contact(s):
International: J. R. Brown, Office of Public Information, tel. +1 718 560 5000
Zimbabwe: John Hunguka, tel. +263 4 2910591


text:
IMBALASANE ZONYAKA ODLULEYO
I-JW.ORG—“Bubungqina Kuzo Zonke Iintlanga”
UYesu wathi: “Ezi ndaba zilungileyo zobukumkani ziya kushunyayelwa kuwo wonke umhlaba omiweyo kube bubungqina kuzo zonke iintlanga; kwandule ke kufike ukuphela.” (Mat. 24:14) IWebhsayithi i-jw.org iluncedo ekufikeleleni “zonke iintlanga” kweli xesha lisaseleyo ngaphambi kokuba isiphelo sifike.
Esinye isibini esingabathunywa bevangeli kwiiSolomon Islands sasishumayela ngaselunxwemeni xa sadibana namadoda amane asele ekhulile. Esi sibini saphawula ukuba la madoda ayeneeselfowuni, ibe sawabuza enoba ayakwazi na ukusebenzisa i-Intanethi. La madoda athi ayakwazi. Esi sibini sawabonisa i-jw.org, indlela yokufumana ulwimi lwabo, indlela yokukhuphela iimagazini neBhayibhile nendlela yokusebenzisa amacandelo entsapho nabantwana. Xa aba bathunywa bevangeli besentsimini bayakuvuyela ukubonisa abantwana ividiyo ethi, Thandaza Nanini Na. Emva kokuba elinye iqela labantwana lonwabele ukubukela le vidiyo, labaleka laya kumahlathi ashinyeneyo licula amazwi ale ngoma athi: “Anytime, anywhere, I can pray . . . ”
Ezi leta zilandelayo zezimbalwa kwezininzi ezibonisa uxabiso ngewebhsayithi neziye zafunyanwa likomkhulu lethu eNew York:
“Mna nomyeni wam safudukela eMexico, ibe sifunda iSpanish ukuze sikwazi ukushumayela kubantu bonke esidibana nabo. Sihlandlo ngasinye xa ndivula i-jw.org, ndiyambulela uYehova kuba indinceda ndiphulaphule ndize ndifunde. Ininzi into enayo—iimagazini, iincwadi, umculo needrama—ngeelwimi ezininzi. Ndiyanibulela ibe ndiyanithanda kuba nisebenza nzima.”—UD.H.,waseMexico.
“Andiboni, ibe ndiyithanda kakhulu iWebhsayithi yenu kuba zininzi izinto ezirekhodiweyo endiziphulaphulayo. Ndinibhalela ukuze ndinikhuthaze ukuba niqhubeke nirekhoda iincwadi kuba ndiyakwazi ukuziphulaphula ebudeni bemini.”—UK.G., waseUnited States.
“Ndiyayithanda i-jw.org! Kulula ukuyisebenzisa ibe iyandinceda ndikukhuthalele ukufundisisa nokuya entsimini. Ndina-72, sele ndineminyaka eyi-47 ndibhaptiziwe, ingaphezu kweyi-30 ndinguvulindlela, ndinabantwana abayi-9 ababhaptiziweyo, abazukulwana abayi-16 nabantwana babazukulwana abathathu. Kwintsapho yethu sinezizukulwana ezine zoovulindlela abathe ngxi. Ndiyambulela uYehova ngokutya kokomoya okufika ngexesha elifanelekileyo.”—UM.T., waseUnited States.
“Njengokuba ndibhala le leta ixesha ngu-4 ekuseni. Ebusuku andinabuthongo kuba ndinengxaki yokuqinelwa yimithambo nezinye izigulo njengabanye abazalwana noodade wethu abasehlabathini lonke. UYehova uqhubeka esinyamekela ngokomoya, ibe ndiyambulela ngale Webhsayithi. Ndicinga lula xa ndibona imifanekiso, ibe le ikwiwebhsayithi iyandinceda. Ndiyabulela ngemifanekiso nangeevidiyo.”—UB.B., waseNew Zealand.
“Ndinibhalela ileta ukuze ndinibulele. Ndingugqirha kumaphandle aseSri Lanka, ibe apha andizifumani iimagazini ngolwimi lwam. Ndiyabulela ngeWebhsayithi yenu, ngoku ndiyakwazi ukukhuphela nokufunda izinto ngolwimi lwam. IWebhsayithi yenu sesona sipho sikhulu uYehova asiphe abantu abafana nam.”—UN.F., waseSri Lanka.
“Le leta yeyokubulela ngomsebenzi wenu wokunceda abantu bafunde ngoYehova. Ndicela ningayeki ukufaka iividiyo ku-jw.org. Ezo vidiyo ziye zanceda mna nentsapho yasekhaya kwiingxaki zethu. Eyona vidiyo iye yandinceda yethi, Indlela Yokoyisa Umntu Okuntlontayo Ungakhange Umbethe. Kwakhona enkosi ngomsebenzi wenu.”—UY.S., ona-9, waseUnited States.
“Ndifuna ukubulela nina noYehova ngokutya kokomoya esinako. IWebhsayithi i-jw.org iye yandinceda kakhulu ngokukodwa icandelo elithi, ‘Abafikisayo.’ Kwakhona ndiyaluthanda ungcelele oluthi, Yiba Ngumhlobo KaYehova. Ndinoodade wethu abathathu abancinane ibe ndiyayibona indlela ebanceda ngayo le nkcazelo. Nakuba ndikude kuni, simanyaniswa kukuthanda uYehova. Enkosi.”—UA.B., wasePeru.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
5 Ke kaloku uNahaman othile,+ intloko yomkhosi kakumkani waseSiriya, waba yindoda enkulu phambi kwenkosi yakhe yaye ehlonitshwa kakhulu, ngenxa yokuba uYehova walunikela ngaye usindiso eSiriya,+ yaye le ndoda ngokwayo yayilikroti lendoda enamandla, nangona yayineqhenqa.
2 AmaSiriya ayephume aya kuba ngamatutu,+ yaye athimba intombazana encinane kwilizwe lakwaSirayeli,+ kwaye yayiphambi komfazi kaNahaman.
3 Ekuhambeni kwexesha yathi+ kwinkosikazi yayo: “Akwaba inkosi yam ibiphambi komprofeti+ oseSamariya! Ubeya kuyiphilisa kwiqhenqa layo.”+
4 Ngenxa yoko othile waya waza wakuxela oko kwinkosi yakhe, esithi: “Ithe yathi ukuthetha+ intombazana evela kwilizwe lakwaSirayeli.”
5 Wandula ke ukumkani waseSiriya wathi: “Hamba! Yiza, mandithumele incwadi kukumkani wakwaSirayeli.” Ngoko wahamba waya kuthabatha kuye+ iitalente ezilishumi zesilivere namawaka amathandathu egolide+ nezambatho zokutshintsha ezilishumi.+
6 Yaye wafika ezise incwadi+ kukumkani wakwaSirayeli, esithi: “Ke kaloku ngeli xesha lokufika kwale ncwadi kuwe, yabona ndithumela kuwe uNahaman umkhonzi wam, ukuze umphilise kwiqhenqa lakhe.”
7 Yaye kwathi kamsinya nje akuyifunda incwadi ukumkani wakwaSirayeli, ngoko nangoko wazikrazula+ izambatho zakhe waza wathi: “NdinguThixo yini na,+ ukuba ndibulale, nokuba ndiphilise?+ Kuba lo mntu undithumelela indoda ukuba ndiyiphilise kwiqhenqa layo; khanincede, niphawule nize nibone indlela afuna ngayo ukuxabana nam.”+
8 Kwathi kamsinya nje akuba uElisha umntu kaTHIXO oyinyaniso evile ukuba ukumkani wakwaSirayeli uzikrazule izambatho zakhe,+ kwaoko wathumela kukumkani, esithi: “Uzikrazulele ntoni na izambatho zakho? Nceda, myeke eze kum ukuze azi ukuba ukho umprofeti kwaSirayeli.”+
9 Ngoko uNahaman weza namahashe akhe neenqwelo zakhe zokulwa waza wema emnyangweni wendlu kaElisha.
10 Noko ke, uElisha wathumela umthunywa kuye, esithi: “Yiya, uze uhlambe+ umzimba izihlandlo ezisixhenxe+ eYordan ukuze inyama yakho ibuyele kuwe;+ uze uhlambuluke.”
11 UNahaman wacaphuka+ wemka waza wathi: “Ndiye ndazixelela ndathi,+ ‘Uza kuza kum aze eme, abize egameni likaYehova uThixo wakhe awangawangise ngesandla sakhe phezu kwale ndawo, amphilise oneqhenqa.’
12 IAbhana neFarpare, imilambo yaseDamasko,+ ayilunganga ngakumbi na kunawo onke amanzi+ akwaSirayeli? Andinakuhlamba kuyo na ndize ngokuqinisekileyo ndihlambuluke?”+ Akutsho wajika wahamba enomsindo.+
13 Ke kaloku abakhonzi bakhe basondela baza bathetha naye bathi: “Bawo,+ ukuba umprofeti ubethethe into enkulu kuwe, ubungayi kuyenza na? Kukangakanani ke ngoko, ekubeni ethe kuwe, ‘Hlamba umzimba uze uhlambuluke’?”
14 Waza wehla wangena eYordan izihlandlo ezisixhenxe ngokwelizwi lomntu kaTHIXO oyinyaniso;+ emva koko inyama yakhe yabuya yaba njengenyama yenkwenkwana+ waza wahlambuluka.+
15 Wandula ke wabuyela kumntu kaTHIXO oyinyaniso,+ yena nalo lonke iqela lakhe, weza wama phambi kwakhe waza wathi: “Yabona, ndiyazi ngokuqinisekileyo ukuba akukho Thixo naphi na emhlabeni ngaphandle kwakwaSirayeli.+ Ke kaloku, nceda, yamkela isipho esiyintsikelelo+ esivela kumkhonzi wakho.”
16 Noko ke, wathi: “Njengoko uYehova endimi phambi kwakhe ephila,+ andiyi kusamkela.”+ Yaye wambongoza ukuba asamkele, kodwa wala.
17 Ekugqibeleni uNahaman wathi: “Ukuba akusamkeli, nceda, umkhonzi wakho makanikwe umhlaba,+ umthwalo weemeyile ezimbini; ngenxa yokuba umkhonzi wakho akayi kuphinda enze umnikelo otshiswayo okanye umbingelelo kubo nabaphi na abanye oothixo ngaphandle koYehova.+
18 Wanga uYehova angamxolela umkhonzi wakho ngale nto: Xa inkosi yam ingena endlwini kaRimon+ ukuba iye kuqubuda apho, izixhase+ ngesandla sam, ndize nam ndiqubude+ endlwini kaRimon, xa ndiqubuda endlwini kaRimon wanga uYehova, anganceda amxolele umkhonzi wakho kule nkalo.”+
19 Waza yena wathi kuye: “Hamba ngoxolo.”+ Ngako oko wemka wahamba umgama omde.
20 Wandula uGehazi+ umlindi kaElisha umntu kaTHIXO oyinyaniso+ wathi: “Yabona inkosi yam imyekile uNahaman+ umSiriya ngokungakwamkeli oko ebekuzise ngesandla sakhe. Njengoko uYehova ephila,+ ndiya kumsukela, ndithabathe okuthile kuye.”+
21 Yaye uGehazi wamsukela uNahaman. Wathi uNahaman akubona ukuba kukho ubani obaleka emva kwakhe, kwaoko wehla kwinqwelo yakhe ukuze aye kumhlangabeza waza wathi: “Ngaba konke kulungile?”+
22 Ke yena wathi: “Konke kulungile. Ndithunywe+ yinkosi yam+ isithi, ‘Khangela! Khona ngoku kufike kum abafana ababini bevela kummandla weentaba wakwaEfrayim koonyana babaprofeti.+ Nceda, ubanike italente yesilivere nezambatho zokutshintsha zibe zibini.’”+
23 Yena uNahaman wathi: “Nceda uzithabathele iitalente zibe mbini.” Yaye waqhubeka embongoza,+ ekugqibeleni wabopha iitalente ezimbini zesilivere kwiingxowa ezimbini, nezambatho ezibini zokutshintsha, wazinika ababini kubalindi bakhe, ukuze bazithwale phambi kwakhe.
24 Ekufikeni kwakhe kuOfeli, ngoko nangoko wazithabatha ezandleni zabo waza wazibeka endlwini,+ wawandulula loo madoda. Emka ke ngoko.
25 Wangena yena waza wema ngasenkosini yakhe.+ Ke kaloku uElisha wathi kuye: “Uvela phi na Gehazi?” Kodwa yena wathi: “Umkhonzi wakho akakhange aye ndawo konke konke.”+
26 Wathi ke yena kuye: “Intliziyo yam ayihambanga nawe na njengoko laa ndoda ibijika ukuze yehle enqwelweni yayo ikuhlangabeza? Lixesha lokwamkela isilivere na eli okanye lokwamkela izambatho okanye igcume lomnquma okanye izidiliya okanye izimvu okanye iinkomo okanye izicaka okanye izicakakazi?+
27 Ngoko iqhenqa+ likaNahaman liya kunamathela kuwe nakwinzala yakho ukusa kwixesha elingenammiselo.”+ Ngoko nangoko wemka phambi kwakhe, eneqhenqa elimhlophe njengekhephu.+
Yithumele
Yithumele
2 Kumkani 5
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=12&Chapter=5&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D12%26Chapter%3D5%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Chapter 1
1 UYehova wambiza uMoses, wathetha kuye ententeni yokuhlangana, esithi,
2 Thetha koonyana bakaSirayeli, uthi kubo, Xa umntu kuni asondeza kuYehova umsondezo wasezintweni ezizitho zine, nowusondeza loo msondezo wenu niwuthabatha ezinkomeni nasempahleni emfutshane.
3 Ukuba umsondezo wakhe ulidini elinyukayo lasezinkomeni, wosondeza inkomo eliduna eligqibeleleyo emnyango wentente yokuhlangana, alisondeze ukuba limkholekise phambi koYehova.
4 Wocinezela ngesandla sakhe phezu kwentloko yedini elo linyukayo, limkholekise, limcamagushele;
5 alixhele ithole elo lenkomo phambi koYehova. Oonyana baka-Aron, ababingeleli, bolisondeza igazi balitshize, bajikelezise esibingelelweni esisemnyango wentente yokuhlangana.
6 Makalihlinze indini elinyukayo, alityatye;
7 oonyana baka-Aron umbingeleli babeke umlilo phezu kwesibingelelo, bacwangcise iinkuni phezu komlilo;
8 bazicwangcise oonyana baka-Aron, ababingeleli, iinyama ezo, nentloko, nenqatha, phezu kweenkuni eziphezu komlilo ophezu kwesibingelelo.
9 Ke zona izibilini zalo, neentungo zalo mazihlanjwe ngamanzi, aqhumisele ngezo nto zonke umbingeleli esibingelelweni. Lidini elinyukayo, kukudla kwasemlilweni, livumba elithozamisayo kuYehova elo.
10 Ukuba umsondezo wakhe ngowasempahleni emfutshane, nokuba kusezigusheni, nokuba kusezibhokhweni, ulidini elinyukayo, wosondeza iduna eligqibeleleyo;
11 alixhelele ecaleni lesibingelelo ngasentla phambi koYehova; bathi oonyana baka-Aron, ababingeleli, balitshize igazi lalo bajikelezise esibingelelweni;
12 alityatye, kwanentloko yalo nenqatha lalo, azicwangcise ezo nto umbingeleli phezu kweenkuni eziphezu komlilo ophezu kwesibingelelo;
13 azihlambe izibilini neentungo ngamanzi, azisondeze umbingeleli zonke ezo nto, aqhumisele ngazo esibingelelweni. Lidini elinyukayo, kukudla kwasemlilweni, livumba elithozamisayo kuYehova elo.
14 Ke ukuba umsondezo wakhe kuYehova ulidini elinyukayo lasezintakeni, wowusondeza umsondezo wakhe, ethabatha kumahobe, nokuba kukumagobo amavukuthu.
15 Wolisondeza umbingeleli esibingelelweni, aliqhawule intloko, aqhumisele ngalo esibingelelweni, igazi lalo likhanyelwe ecaleni lesibingelelo.
16 Aze asuse indlelo yalo kunye nento ephakathi kwalo, azilahlele ecaleni lesibingelelo elingasempumalanga, ezaleni;
17 alicande emaphikweni alo, engawahluli kanye, aqhumisele ngalo umbingeleli esibingelelweni, phezu kweenkuni eziphezu komlilo. Lidini elinyukayo, kukudla kwasemlilweni, livumba elithozamisayo kuYehova elo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
11 Ke kaloku uAtaliya+ unina ka-Ahaziya,+ wabona ukuba unyana wakhe ufile. Ngoko wasuka watshabalalisa yonke inzala yobukumkani.+
2 Noko ke, uYehoshebha+ intombi kaKumkani uYehoram, udade boAhaziya, wathabatha uYehowashe+ unyana ka-Ahaziya waza wamba phakathi koonyana bakakumkani ababeza kubulawa, yena nempelesi yakhe, wabasa kwigumbi elingaphakathi lezingqengqelo, bamfihla+ ebusweni buka-Ataliya, yaye akazange abulawe.
3 Yaye waqhubeka enaye endlwimi kaYehova ezimele iminyaka emithandathu, ngoxa uAtaliya wayelawula kwelo lizwe.+
4 Ngonyaka wesixhenxe uYehoyada+ wathumela waza wathabatha iintloko zamakhulu abalindi bamaKariya+ nezeembaleki,+ wazizisa kuye endlwini kaYehova waza wenza umnqophiso+ nazo, wazifungisa+ endlwini kaYehova, emva koko wazibonisa unyana kakumkani.
5 Yaye wahlabela mgama waziyalela, esithi: “Yiyo le into eniza kuyenza: Makuze isahlulo sesithathu senu ngesabatha size siyilinde ngokungqongqo indlu kakumkani;+
6 yaye esinye isahlulo sesithathu siza kuba kwiSango+ lesiSeko, esinye isahlulo sesithathu sibe kwisango elisemva kweembaleki; nize niyilinde ngokungqongqo indlu+ nitshintshane.
7 Yaye kukho izahlulo ezibini phakathi kwenu eziphumayo zonke ngesabatha, yaye zimele ziyilinde ngokungqongqo indlu kaYehova ngenxa kakumkani.
8 Yaye nimele nimrhawule ukumkani macala onke, ngamnye enezixhobo esandleni sakhe; yaye nabani na ongena eluhlwini uya kubulawa. Nize niqhubeke nikunye nokumkani ekuphumeni kwakhe nasekungeneni kwakhe.”
9 Iintloko zamakhulu+ zenza ngokuvumelana nako konke oko uYehoyada umbingeleli wayekuyalele. Ngoko zathabatha nganye amadoda ayo awayengena ngesabatha,+ kunye nalawo ayephuma ngesabatha, zeza kuYehoyada umbingeleli.
10 Ke kaloku umbingeleli wanika iintloko zamakhulu imikhonto namakhaka abusazinge awayengakaKumkani uDavide, awayesendlwini kaYehova.+
11 Yaye iimbaleki+ zema nganye nezixhobo zayo esandleni sayo, ukususela ngakwicala lasekunene lendlu ukuya kufikelela kwicala lasekhohlo lendlu, ngasesibingelelweni+ nangasendlwini, macala onke kufuphi nokumkani.
12 Wandula ke wamkhupha unyana+ kakumkani waza wambeka isithsaba+ neSingqino;+ yaye bamenza ukumkani+ baza bamthambisa.+ Baqhwaba izandla+ besithi: “Makaphile ukumkani!”+
13 Wathi akusiva uAtaliya isandi sokubaleka kwabantu, kwaoko weza ebantwini endlwini kaYehova.+
14 Wandula wabona, nanko ukumkani emi ecaleni kwentsika+ ngokwesiko, neentloko namaxilongo+ engakukumkani, yaye bonke abantu belizwe benemihlali+ kwaye bevuthela amaxilongo. Ngoko nangoko uAtaliya+ wazikrazula izambatho zakhe waza wakhala esithi: “Liyelenqe! Liyelenqe!”+
15 Kodwa uYehoyada umbingeleli wayalela iintloko zamakhulu, abo bamiselweyo bomkhosi wamajoni,+ waza wathi kubo: “Mkhupheni eluhlwini, yaye, nabani na oza emva kwakhe, makabulawe ngekrele!”+ Kuba umbingeleli wathi: “Makangabulawelwa endlwini kaYehova.”
16 Ngoko babeka izandla zabo kuye waza weza ngendlela yokungena amahashe+ endlwini kakumkani,+ yaye wabulawelwa apho.+
17 Wandula uYehoyada wenza umnqophiso+ phakathi kukaYehova+ nokumkani+ nabantu, ukuze bazingqine bengabantu bakaYehova; naphakathi kukakumkani nabantu.+
18 Emva koko bonke abantu belizwe beza endlwini kaBhahali baza bazidiliza izibingelelo zakhe;+ nemifanekiso yakhe bayiqhekeza ngokucokisekileyo,+ yaye uMatan+ umbingeleli kaBhahali bambulala phambi kwezibingelelo.+
Yaye umbingeleli wabeka abaveleli endlwini kaYehova.+
19 Ngaphezu koko, wathabatha iintloko zamakhulu nabalindi bamaKariya+ neembaleki+ nabo bonke abantu belizwe, ukuze behlise ukumkani endlwini kaYehova; beza ngendlela yesango+ leembaleki lokuya endlwini kakumkani; yaye wahlala etroneni+ yookumkani.
20 Bonke abantu belo lizwe baqhubeka benemihlali;+ yaye isixeko sasingenasiphazamiso, uAtaliya babembulele ngekrele endlwini kakumkani.+
21 UYehowashe+ wayeneminyaka esixhenxe ubudala ukuqalisa kwakhe ukulawula.+
Yithumele
Yithumele
2 Kumkani 11
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=12&Chapter=11&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D12%26Chapter%3D11%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Umtshato—Imvelaphi Nenjongo Yawo
“UYehova uThixo wathi: ‘Akulungile ukuba umntu aqhubeke eyedwa. Ndiza kumenzela umncedi oza kuba ngumphelelisi wakhe.’”—GEN. 2:18.
IINGOMA: 36, 11
1, 2. (a) Wasekwa njani umtshato? (b) Yintoni esenokuba yabetheleleka kwesi sibini sokuqala ngomtshato? (Jonga umfanekiso osekuqaleni.)
UMTSHATO yinxalenye yobomi bethu. Ukuhlola imvelaphi nenjongo yawo kunokusinceda sibe nembono efanelekileyo ngawo, size sizinandiphe ngakumbi iintsikelelo zawo. Emva kokuba uThixo edale umntu wokuqala uAdam, wazisa izilwanyana kuye ukuze azithiye amagama. Kodwa “yena umntu akafunyanelwanga mncedi wokuba ngumphelelisi wakhe.” Ngoko uThixo wawisa ubuthongo obunzulu emntwini, wathabatha ubambo lwalunye ezimbanjeni zakhe, walwakha lwaba ngumfazi waza wamzisa endodeni. (Funda iGenesis 2:20-24.) Ngoko umtshato wenziwe nguThixo.
2 UYesu wayiqinisekisa into yokuba nguYehova owathi: “Indoda iya kumshiya uyise nonina ize inamathele emfazini wayo, baze abo babini babe nyama-nye.” (Mat. 19:4, 5) Ukusebenzisa kukaThixo ubambo luka-Adam ekwenzeni umfazi wokuqala, kumele ukuba kwabenza bakuqonda ukubaluleka komanyano emtshatweni. Lalingekho ilungiselelo loqhawulo-mtshato, okanye elokuba neqabane elingaphezu kwelinye ngaxesha-nye.
INDLELA UMTSHATO OYIFEZA NGAYO INJONGO KAYEHOVA
3. Yayiyintoni injongo ebalulekileyo yomtshato?
3 UAdam wamvuyela kakhulu umfazi wakhe othandekayo, owathi kamva wambiza ngokuba nguEva. Ekubeni uEva ‘wayengumphelelisi’ wakhe, wayeza kuba ‘ngumncedi’ njengoko babesonwabisana ngokuphumeza iimbopheleleko zabo njengendoda nomfazi. (Gen. 2:18) Injongo ebalulekileyo yomtshato yayikukuzala abantwana ukuze kuzaliswe umhlaba. (Gen. 1:28) Xa abantwana bekhulile, babeza kubashiya abazali babo, nangona bebathanda, baze baqale ezabo iintsapho. Abantu babeya kuwuzalisa umhlaba ngokomlinganiselo osengqiqweni, baze bawandise umyezo ude wonke umhlaba ube yiparadesi.
4. Kwenzaka ntoni emtshatweni wokuqala?
4 Umtshato wokuqala wehlelwa yintlekele, kuba uAdam noEva bakhetha ukuyisebenzisa kakubi inkululeko yabo yokuzikhethela ngokona uYehova. “Inyoka yantlandlolo,” uSathana uMtyholi, yaqhatha uEva ngokumenza akholelwe ukuba ukutya ‘kumthi wokwazi okulungileyo nokubi’ kwakuya kumenza abe nolwazi olukhethekileyo lokuzigqibela ngoko kulungileyo noko kubi. Akazange abuhlonele ubuntloko bomyeni wakhe ngokuqala abuze kuye ngalo mbandela. Kunokuthobela uThixo, uAdam wasamkela isiqhamo awasinikwa nguEva.—ISityhi. 12:9; Gen. 2:9, 16, 17; 3:1-6.
5. Singafunda ntoni kwindlela uAdam noEva abamphendula ngayo uYehova?
5 Xa ebuzwa nguThixo, uAdam watyhola umfazi wakhe wathi: “Umfazi owandinikayo ukuba abe nam, nguye ondinikileyo isiqhamo somthi ndaza ndadla.” UEva yena watyhola inyoka esithi ukhohliswe yiyo. (Gen. 3:12, 13) Hayi indlela okungavakali ngayo oku kuzithethelela! Ngenxa yokuba isibini sokuqala singazange simthobele uYehova, phambi kwamehlo akhe saba ngabavukeli abagwetyiweyo. Esinjani sona isilumkiso kuthi! Ukuze umtshato uphumelele, qabane ngalinye limele lamkele imbopheleleko yalo, lize lithobele uYehova.
6. Unokuyicacisa njani iGenesis 3:15?
6 Nangona uSathana wawugxobhayo umtshato wokuqala e-Eden, uYehova wachaza isiprofeto sokuqala eBhayibhileni esinika ithemba. (Funda iGenesis 3:15.) Lo mvukeli unguSathana wayeza kutyunyuzwa ‘yimbewu yomfazi.’ Apha uYehova wayeluthela thsuphe uluntu ngolwalamano olukhethekileyo oluphakathi kwakhe nenyambalala yezidalwa zakhe zomoya, ngokubhekisela kuzo ‘njengomfazi’ wakhe obumba intlangano yakhe yasezulwini. Kamva iZibhalo zabonisa ukuba, uThixo wayeza kusebenzisa le ntlangano yakhe enjengomfazi, ukuthumela uYesu owayeza “kutyumza” uMtyholi. Oko kwakuza kwenza ukuba abantu abathobelayo bakwazi ukunandipha ithemba esaphulukana nalo isibini sokuqala—ithemba lokuphila ngonaphakade emhlabeni, nto leyo eyayiyinjongo kaThixo kwasekuqaleni.—Yoh. 3:16.
7. (a) Kuye kwenzeka ntoni emtshatweni ukususela kwimvukelo ka-Adam noEva? (b) IBhayibhile ithi amadoda nabafazi bamele baphathane njani?
7 Imvukelo ka-Adam noEva yachaphazela umtshato wabo nayo yonke imitshato eyalandelayo kamva. Ngokomzekelo, uEva nabanye abafazi babeya kuva iintlungu xa bekhulelwe naxa bebeleka. Abafazi babeya kusoloko befuna ukuhoywa ngamadoda abo, kodwa ayeya kubacinezela, ade abaxhaphaze abafazi bawo, njengoko sikubona oko kwimitshato emininzi namhlanje. (Gen. 3:16) IBhayibhile iyalela amadoda ukuba abusebenzise ngothando ubuntloko. Bona abafazi, bamele bazithobe kubuntloko bamadoda abo. (Efe. 5:33) Xa isibini esoyika uThixo sisebenzisana, iingxabano ziyancipha okanye zingabikho ngokupheleleyo.
UMTSHATO UKUSUSELA KWIXESHA LIKA-ADAM UKUSA KUMKHUKULA
8. Kuye kwenzeka ntoni emtshatweni ukususela kwixesha lika-Adam ukuya kutsho kwixesha loMkhukula?
8 Ngaphambi kokuba isono nokungafezeki kubangele ukuba uAdam noEva bafe, esi sibini saba noonyana neentombi. (Gen. 5:4) Unyana wokuqala, uKayin, watshata omnye wezalamane zakhe. ULameki, owayeyinzala kaKayin, ngumntu wokuqala ochazwa njengowazithabathela abafazi ababini. (Gen. 4:17, 19) Ukususela kuAdam ukuya kutsho kumhla womkhukula kaNowa, bambalwa abantu abachazwa njengababekhonza uYehova. Abanye babo yayinguAbheli, uEnoki, uNowa nentsapho yakhe. IBhayibhile ithi, ngemihla kaNowa “baziphawula ke oonyana boThixo oyinyaniso iintombi zabantu, ukuba zintle ngenkangeleko; baza bazithabathela abafazi kuzo zonke abazikhethayo.” Olo manyano lungelolwamvelo lwabafazi neengelosi ezaziguqulayo zanemizimba yenyama, lwaphumela ekuzalweni kweengxilimbela ezazisaziwa ngokuba ziiNefili. Ukongezelela, ‘ububi bomntu babandile emhlabeni yaye zonke iingcamango zentliziyo yakhe zazityekele ebubini ngalo lonke ixesha.’—Gen. 6:1-5.
9. Wenza ntoni uYehova kubantu abangendawo bexesha likaNowa, yaye sisiphi isifundo esimele sisifunde koko?
9 Ngemihla kaNowa, uYehova wazisa uMkhukula ukuze atshabalalise abangendawo. Ngaloo mihla, abantu babexakeke zizinto zemihla ngemihla, eziquka umtshato, kangangokuba abazange banikele ngqalelo koko kwakuthethwa ‘nguNowa, umshumayeli wobulungisa,’ ngentshabalalo eyayisiza. (2 Pet. 2:5) UYesu wafanisa iimeko zaloo mihla noko sasiza kukubona kule mihla yethu. (Funda uMateyu 24:37-39.) Namhlanje, abantu abaninzi abanamdla kwiindaba ezilungileyo zoBukumkani bukaThixo, ezishunyayelwa emhlabeni wonke ukuba zibe bubungqina kuzo zonke iintlanga, ngaphambi kokuba le nkqubo ingendawo ifikelele esiphelweni. Masifunde isifundo kubantu bexesha likaNowa ngokuthi singavumeli nantoni na, nkqu nemiba yentsapho enjengomtshato nokukhulisa abantwana, ukuba isenze singakuboni ukusondela kwemini kaYehova.
UMTSHATO UKUSUSELA KWIXESHA LOMKHUKULA UKUSA KWIMIHLA KAYESU
10. (a) Kukuphi ukuziphatha okubi okwakuxhaphakile ngemihla yamandulo? (b) UAbraham noSara bawumisela njani umzekelo omhle emtshatweni wabo?
10 Isithembu sasiyinto eqhelekileyo ngemihla kaNowa. Kodwa yena wayenomfazi omnye, ibe ngamnye koonyana bakhe abathathu, wayenomfazi omnye. Ukuziphatha kakubi ngokwesini kwakuxhaphakile ngelo xesha, kangangokuba kwakude kuqheliselwe nakwizithethe zonqulo. UAbram (Abraham) nomfazi wakhe uSarayi (Sara), bathobela uThixo baza baya kuhlala eKanan, lizwe elo elalisenza izinto ezaziwenza ube yintlekisa umtshato. Ngoko uYehova wagqiba kwelokuba izixeko zelo lizwe, iSodom neGomora, zitshatyalaliswe, kuba abemi bazo babeziphethe kakubi ngokugqithiseleyo. UAbraham wayikhokela kakuhle intsapho yakhe, yaye uSara waba ngumzekelo omhle wokuzithoba kubuntloko bendoda yakhe. (Funda eyoku-1 kaPetros 3:3-6.) UAbraham waqinisekisa ukuba unyana wakhe uIsake, utshata umkhonzi kaYehova. NoYakobi, unyana kaIsake owayenoonyana ababa ngokhokho bezizwe ezili-12 zakwaSirayeli, wayephila ngemigaqo kaThixo.
11. UMthetho kaMoses wawakhusela njani amaSirayeli?
11 Kamva, uYehova wenza umnqophiso kunye nenzala kaYakobi (amaSirayeli). Ngoko wamisela uMthetho kaMoses ongendlela yokuziphatha emtshatweni, kuquka imitshato yesithembu. Lo Mthetho wawukhusela ukholo lwamaSirayeli ngokungawavumeli ukuba atshate nabantu abanqula izithixo. (Funda iDuteronomi 7:3, 4.) Xa kwakuvela iingxaki ezinkulu emtshatweni, amadoda amakhulu ayenceda. Ukungathembeki, ukumonelana nokukrokrelana kwakulungiswa ngendlela efanelekileyo. Ukuqhawula umtshato kwakuvumelekile, kodwa nako kwakuvumeleke ngezizathu ezithile. Indoda yayinokuwuqhawula umtshato nomfazi wayo xa “ifumene okuthile okungandilisekanga kuye.” (Dut. 24:1) Yayingachazwanga le nto ‘ingandilisekanga,’ kodwa ke kusengqiqweni ukucinga ukuba yayingaquki izinto ezingenamsebenzi.—Lev. 19:18.
UNGAZE UQHUBANE NGOBUQHOPHOLOLO NEQABANE LAKHO
12, 13. (a) Amanye amadoda ayebaphatha njani abafazi ngemihla kaMalaki? (b) Unokuba yintoni umphumo xa iNgqina elibhaptiziweyo lithatha iqabane lomnye umntu?
12 Ngemihla yomprofeti uMalaki, amadoda amaninzi angamaYuda ayeqhubana ngobuqhophololo nabafazi bawo, eqhawula umtshato nangasiphi na isizathu. Loo madoda ayebagxotha abafazi bobutsha bawo, ukuze atshate abafazi abaselula okanye abasemzini. Nangemihla kaYesu, amadoda angamaYuda ayesaqhubana ngobuqhophololo nabafazi bawo, eqhawula umtshato “nangasiphi na isizathu.” (Mat. 19:3) UYehova uThixo wayeluthiy’ egazini olo qhawulo-mtshato.—Funda uMalaki 2:13-16.
13 Nakule mihla yethu, ubuqhophololo emtshatweni abunyamezeleki phakathi kwabantu bakaYehova. Ukuba umzalwana okanye udade uqhawula umtshato aze athathe iqabane lomnye umntu atshate nalo, unokususwa kubudlelane ukuba akaguquki, ukuze kugcinwe ibandla licocekile. (1 Kor. 5:11-13) Kuya kufuneka kuqala abonise “iziqhamo ezifanele inguquko,” ngaphambi kokuba abuyiselwe ebandleni. (Luka 3:8; 2 Kor. 2:5-10) Nangona kungekho xesha libekiweyo ngaphambi kokuba umntu abuyiselwe, ubuqhophololo obunjalo, nakubeni bungaxhaphakanga phakathi kwabantu bakaThixo, abunakubethwa ngoyaba. Kusenokuthatha ixesha elide, unyaka nangaphezulu, ukuze bubonakale ubungqina bokuba umoni onjalo uguquke ngokwenene. Nokuba unokubuyiselwa, usamele anikele ubungqina “phambi kwesihlalo sokugweba sikaThixo” bokuba uguquke ngokwenene.—Roma 14:10-12; jonga iMboniselo kaNovemba 15, 1979, iphe. 31-32.
UMTSHATO PHAKATHI KWAMAKRISTU
14. Yayiyintoni eyona njongo yoMthetho kaMoses?
14 Kangangeminyaka engaphezu kwe-1 500, amaSirayeli ayelawulwa nguMthetho kaMoses. Wawanceda ukuba asebenzise imigaqo yobulungisa kwiintsapho zawo nakwezinye iimeko, yaye wawungumkhapheli okhokelela kuMesiya. (Gal. 3:23, 24) Xa uYesu wafayo, uMthetho kaMoses wapheliswa, yaye uThixo waqalisa ilungiselelo elitsha. (Heb. 8:6) Ngoko, ezinye izinto ezazivumelekile kuMthetho kaMoses, zazingasavumelekanga.
15. (a) Uyintoni umgaqo womtshato kwibandla lamaKristu? (b) Ziziphi izinto umKristu amele acinge ngazo xa efuna ukuqhawula umtshato?
15 Xa uYesu wayephendula umbuzo owabuzwa ngabanye abaFarisi wathi, ilungiselelo lokuqhawula umtshato elenziwa nguMoses, ‘lalingenjalo ekuqaleni.’ (Mat. 19:6-8) Wabethelela ukuba ilungiselelo lomtshato elasekwa nguThixo e-Eden, lilo elimele lithotyelwe kwibandla lamaKristu. (1 Tim. 3:2, 12) Ekubeni amaqabane atshatileyo ‘enyama-nye,’ amele asondelelane aze avumele uthando ngoThixo kunye nothando oluphakathi kwawo, lomeleze umtshato wawo. Ukuqhawula umtshato ngaphandle kwesizathu sokrexezo, akusikhululi eso sibini ukuba sitshate kwakhona. (Mat. 19:9) Ewe kona, umntu usenokukhetha ukulixolela iqabane lakhe eliye lakrexeza laza laguquka, njengoko kubonakala ukuba umprofeti uHoseya wamxolela umfazi wakhe uGomere owayeziphethe kakubi. Ngendlela efanayo, uYehova wawaxolela amaSirayeli aguqukileyo emva kokuba ayekrexezile ngokomoya. (Hos. 3:1-5) Ukongezelela, ukuba umntu uyazi ukuba iqabane lakhe likrexezile aze akhethe ukwabelana ngesondo kunye nalo, oko kuya kuthetha ukuba ulixolele, yaye kuya kuphelisa nasiphi na isizathu esingokweZibhalo sokuqhawula umtshato.
16. Wathini uYesu ngokungatshati?
16 Emva kokuba uYesu ecacisile ukuba phakathi kwamaKristu, kukuziphatha kakubi ngokwesini kuphela okusisizathu sokuqhawula umtshato, wathetha “ngabo banesiphiwo” sokungatshati. Wathi: “Lowo unako ukukuvulela ithuba makakuvulele ithuba.” (Mat. 19:10-12) Abaninzi baye bakhetha ukungatshati ukuze bakhonze uYehova ngaphandle kweziphazamiso. Simele sibancome ngokunyanisekileyo.
17. Yintoni enokunceda umKristu agqibe ekubeni atshate okanye angatshati?
17 Ukutshata okanye ukungatshati kuxhomekeke ekubeni umntu uyakwazi na ukuhlakulela isiphiwo sokungatshati. Umpostile uPawulos wayekukhuthaza ukungatshati, kodwa waphinda wathi: “Ngenxa yokuxhaphaka kohenyuzo, ndoda nganye mayibe nowayo umfazi yaye umfazi ngamnye abe neyakhe indoda.” Wongezelela wathi: “Ukuba abanako ukuzeyisa, mabatshate, kuba kulunge ngakumbi ukutshata kunokutshiseka yinkanuko.” Ukutshata kunokumnceda umntu aphephe ukuvumela inkanuko imkhokelele ekuphululeni amaphambili okanye ekuziphatheni kakubi ngokwesini. Iminyaka yobudala nayo imele ijongwe, kuba uPawulos wathi: “Ukuba nabani na ucinga ukuba uziphatha ngokungafanelekanga ngobunyulu bakhe, ukuba uthe wadlula entlahleni yobutsha, yaye le yindlela ekufanele kwenzeke ngayo, makenze oko akufunayo; akoni. Mabatshate.” (1 Kor. 7:2, 9, 36; 1 Tim. 4:1-3) Sekunjalo, akamele aqhutywe yinkanuko yobutsha ukuba atshate. Usenokuba akakabi mdala ngokwaneleyo ukuba angathwala iimbopheleleko zomtshato.
18, 19. (a) Simele sibe yintoni isiseko somtshato wamaKristu? (b) Yintoni esiza kuthetha ngayo kwinqaku elilandelayo?
18 Xa umzalwana nodade befuna ukutshata, bamele baqinisekise ukuba bazinikele kuYehova yaye bamthanda ngentliziyo yabo yonke. Kwakhona, bamele babe bathandana kakhulu kangangokuba bakufuna ngokwenene ukuzimanya ngeqhina lomtshato. Ibe ke baya kusikelelwa ngokulandela icebiso lokutshatela “kuphela eNkosini.” (1 Kor. 7:39) Bakuba betshatile, bamele balandele icebiso leBhayibhile ukuze umtshato wabo uphumelele.
19 Inqaku elilandelayo liza kuthetha ngamacebiso aseBhayibhileni anokunceda amaKristu atshatileyo ajamelane ngokuphumelelayo neengxaki zomtshato ezikhoyo kule “mihla yokugqibela.” (2 Tim. 3:1-5) KwiLizwi lakhe, uYehova uye wasinika oko sikudingayo ukuze siphumelele size sibe nomtshato owonwabisayo, njengoko siqhubeka sihamba nabantu bakhe kwindlela esa kubomi obungunaphakade.—Mat. 7:13, 14.


text:
Isifundo 7
Buyintoni UBukumkani BukaThixo?
1. Buyintoni uBukumkani bukaThixo?
UBukumkani bukaThixo ngurhulumente wasezulwini. Buza kuthabathel’ indawo bonke abanye oorhulumente kwaye buza kubangela ukuba kwenziwe ukuthanda kukaThixo ezulwini nasemhlabeni. Iindaba ezingoBukumkani bukaThixo zilungile. Kungekudala uBukumkani bukaThixo buza kwanelisa intswelo yoluntu yokuba norhulumente olungileyo. Buza kumanyanisa wonke umntu ophila emhlabeni.—Funda uDaniyeli 2:44; Mateyu 6:9, 10; 24:14.
Ubukumkani bumele bube nokumkani. UYehova wamisela uNyana wakhe, uYesu Kristu, ukuze abe nguKumkani woBukumkani bakhe.—Funda iSityhilelo 11:15.
2. Kutheni uYesu engoyena Kumkani ufanelekayo?
Unyana kaThixo ungoyena Kumkani ufanelekayo kuba unobubele, uyabumela ubulungisa. (Yohane 1:14) Kwakhona, unamandla okunceda abantu kuba uza kulawula umhlaba esezulwini. Emva kokuvuswa kwakhe, wanyukela ezulwini waza wahlala phantsi ngasekunene kukaYehova elinde ixesha elifanelekileyo. (Hebhere 10:12, 13) Ekugqibeleni uThixo wamnika amandla okulawula.—Funda uDaniyeli 7:13, 14.
3. Ngubani oya kulawula noYesu?
Iqela elibizwa ngokuba ‘ngabangcwele’ liza kulawula noYesu ezulwini. (Daniyeli 7:27) Abangcwele abakhethwa kuqala yayingabapostile bakaYesu abathembekileyo. UYehova usaqhubeka enyula abangcwele, phakathi kwamadoda nabafazi abathembekileyo. NjengoYesu, bavuselwa kubomi bokomoya.—Funda uYohane 14:1-3; 1 Korinte 15:42-44.
Bangaphi abantu abaya ezulwini? UYesu ubabiza ngokuba ‘ngumhlambi omncinane.’ (Luka 12:32) Inani labo elipheleleyo li-144 000. Baza kulawula umhlaba kunye noYesu.—Funda iSityhilelo 14:1.
4. Yintoni eyenzekayo ukuqalisa kukaYesu ukulawula?
UBukumkani bukaThixo baqalisa ukulawula ngowe-1914. * Into yokuqala awayenzayo uYesu njengoKumkani yayikukugxothela uSathana needemon zakhe emhlabeni. USathana wavutha ngumsindo waza wabangela iingxaki ezininzi emhlabeni. (ISityhilelo 12:7-10, 12) Ukususela ngoko, iingxaki zoluntu zaya zisanda. Iimfazwe, ukunqongophala kokutya, ukusasazeka kwezifo ezosulelayo kunye neenyikima, ziyinxalenye ‘yomqondiso’ wokuba uBukumkani buza kulawula ngokupheleleyo.—Funda Luka 21:7, 10, 11, 31.
5. Yintoni ephunyezwa buBukumkani bukaThixo?
Ngomsebenzi wokushumayela owenziwa ehlabathini lonke, uBukumkani bukaThixo sele bumanyanisa isihlwele esikhulu sabantu bazo zonke iintlanga. Izigidi zabantu abalulamileyo baba ngabalawulwa bakaYesu. UBukumkani bukaThixo buya kubakhusela xa butshabalalisa le nkqubo yehlabathi ingendawo. Ngoko bonke abafuna ukungenelwa kuBukumkani bukaThixo bamele bafunde ukuthobela uYesu njengomlawuli wabo.—Funda iSityhilelo 7:9, 14, 16, 17.
Ebudeni beminyaka eliwaka, uBukumkani buya kuphumeza injongo kaThixo yantlandlolo ngoluntu. Umhlaba uphela uya kuba yiparadesi. Ekugqibeleni uYesu uya kubuyisela uBukumkani kuYise. (1 Korinte 15:24-26) Ngaba akukho mntu umaziyo onokumxelela ngoBukumkani bukaThixo?—Funda iNdumiso 37:10, 11, 29.
^ isiqe. 12 Ukuze ufumane iinkcukacha zendlela isiprofeto seBhayibhile esawuchaza ngayo unyaka we-1914, funda iphepha 215-218 lencwadi ethi Yintoni Ngokwenene Efundiswa YiBhayibhile?
Funda Okungakumbi
Ngaba Siphila ‘Kwimihla Yokugqibela’?
Hlola izinto ezenziwa ngabantu nezimo zengqondo zabo ezibonisa ukuba ngoku siphila ‘kwimihla yokugqibela’ njengoko kuprofetwe ngazo eBhayibhileni.
AmaNgqina KaYehova Awulungelelanisa Njani Umsebenzi Wawo Wokushumayela?
Silandela umzekelo owamiselwa nguYesu ngoxa wayesemhlabeni. Ziziphi ezi ndlela zokushumayela?


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
34 Wathi uYehova kuMoses: “Ziqingqele amacwecwe amatye abe mabini njengawokuqala,+ ndiwabhale emacwecweni lawo amazwi abesemacwecweni okuqala,+ owawaphulayo.+
2 Uze uzilungiselele kusasa, unyukele eNtabeni yeSinayi kusasa, ume ngakum khona apho encotsheni yentaba.+
3 Kodwa makungabikho bani unyuka kunye nawe, yaye, makungabonwa bani kuyo yonke intaba.+ Ngaphezu koko, makungadli mhlambi wazimvu okanye mhlambi wankomo phambi kwentaba leyo.”+
4 Ngako oko wawaqingqa uMoses amacwecwe amatye amabini njengawokuqala waza wavuka ekuseni wanyuka waya eNtabeni yaseSinayi, kanye njengoko uYehova wayemyalele, ephethe esandleni sakhe amacwecwe amatye omabini.
5 Wehla uYehova+ esefini waza wema khona kunye naye, wavakalisa igama likaYehova.+
6 UYehova wadlula phambi kobuso bakhe waza wavakalisa esithi: “UYehova, uYehova, uThixo onenceba+ nobabalo,+ ozeka kade umsindo,+ onobubele bothando obuninzi+ nenyaniso,+
7 ogcinela amawaka ububele bothando,+ oxolela isiphoso nokunxaxha nesono,+ ongakhe amenze msulwa ofanelwe sisohlwayo,+ osivelelayo isiphoso sooyise koonyana nakubazukulwana, kwesesithathu isizukulwana nakwesesine isizukulwana.”+
8 Wakhawuleza uMoses wathoba emhlabeni waza waqubuda.+
9 Wandula wathi: “Ukuba ndikholekile emehlweni akho, Yehova, nceda uhambe phakathi kwethu,+ kuba esi sizwana sintamo-lukhuni,+ ngoko ke sixolele isiphoso sethu nesono sethu,+ usenze ilifa lakho.”+
10 Wathi yena: “Yabona, ndenza umnqophiso: Ndiya kwenza izinto ezimangalisayo phambi kwabantu bonke bakowenu, ezingazange zidalwe emhlabeni wonke, nasezintlangeni zonke;+ bonke abantu ophakathi kwabo bowubona ngenene umsebenzi kaYehova, ngokuba yinto eyoyikekayo endiya kuyenza kuwe.+
11 “Kugcine oko ndikuyalela kona namhlanje.+ Yabona ndowagxotha phambi kwakho ama-Amori namaKanan namaHiti namaPerizi namaHivi namaYebhusi.+
12 Zilinde ukuba ungenzi mnqophiso nabemi belo zwe uya kulo,+ hleze ube ngumgibe phakathi kwakho.+
13 Kodwa nize nizidilize izibingelelo zabo, nizaphule iintsika zabo ezingcwele, nizigawule nezibonda zabo ezingcwele.+
14 Kuba akusayi kuqubuda komnye uthixo,+ ngokuba uYehova, ogama lakhe linguKhwele, unguThixo onekhwele;+
15 kuba hleze wenze umnqophiso nabemi belo zwe, njengoko ngokuqinisekileyo beya kuba neentlobano zokuziphatha okubi kunye noothixo babo,+ babingelele kwabo thixo babo,+ aze othile kubo akumeme ngokuqinisekileyo, uze uwudle ngokuqinisekileyo omnye wombingelelo wakhe.+
16 Wandule uthabathele oonyana bakho+ ezintombini zabo, zize ngokuqinisekileyo iintombi zabo zibe neentlobano zokuziphatha okubi kunye noothixo bazo zize zibenze nabo oonyana bakho babe neentlobano zokuziphatha okubi kunye noothixo bazo.+
17 “Uze ungazenzeli izithixo ezityhidiweyo.+
18 “Umthendeleko wamaqebengwana angenagwele uze uwugcine.+ Uya kudla amaqebengwana angenagwele, kanye njengoko ndakuyalelayo, iintsuku zibe sixhenxe ngexesha elimisiweyo, ngenyanga enguAbhibhi,+ kuba waphuma eYiputa ngenyanga enguAbhibhi.
19 “Yonk’ into evula isibeleko kuqala yeyam,+ nawo onke amazibulo emfuyo yakho, nokuba ngawenkunzi yenkomo okanye awemvu.+
20 Ke lona izibulo le-esile wolikhulula ngokulihlawulela ngemvu.+ Kodwa ukuba akuthanga ulihlawulele, wolaphula intamo. Bonke oonyana bakho bamazibulo uze ubakhulule ngokubahlawulela.+ Yaye mabangabonakali phambi kwam belambatha.+
21 “Wosebenza imihla emithandathu, kodwa ngomhla wesixhenxe uze ugcine isabatha.+ Ngexesha lokulima nelokuvuna uze ugcine isabatha.+
22 “Uze uqhubeke nomthendeleko wakho weeveki wentlahlela yesivuno sengqolowa,+ nomthendeleko wokuhlanganisa ngasekupheleni konyaka.+
23 “Izihlandlo ezithathu ngonyaka onke amadoda akowenu makabonakale+ phambi kweNKOSI yenyaniso, uYehova, uTHIXO kaSirayeli.
24 Kuba ndiya kuzigxotha iintlanga phambi kwakho,+ ndiwenze banzi ummandla wakho;+ linganqwenelwa nangubani ilizwe lakho ekunyukeni kwakho usiya kubona ubuso bukaYehova uThixo wakho izihlandlo ezithathu ngonyaka.+
25 “Uze ungawuxheli ndawonye nento enegwele umbingelelo wam wegazi.+ Nombingelelo womthendeleko wepasika uze ungahlali kude kuse.+
26 “Eyona intle kwintlahlela+ yomhlaba wakho uze uyizise endlwini kaYehova uThixo wakho.+
“Uze ungalipheki itakane ngobisi lukanina.”+
27 Waqhubeka wathi uYehova kuMoses: “Wabhale phantsi la mazwi,+ kuba ngawo la mazwi ndenza umnqophiso kunye nawe noSirayeli.”+
28 Wahlala apho ke kunye noYehova iintsuku ezingamashumi amane nobusuku obungamashumi amane. Akadla sonka, akasela manzi.+ Wawabhala emacwecweni amazwi omnqophiso lowo, aMazwi Alishumi.+
29 Kwenzeka ukuba ekuhleni kwakhe uMoses eNtabeni yaseSinayi abe amacwecwe omabini eSingqino ayesesandleni sikaMoses ekuhleni kwakhe entabeni,+ yaye uMoses wayengazi ukuba ulusu lobuso bakhe lwalukhazimla kuba ethethe naye.+
30 Bathi uAron noonyana bonke bakaSirayeli bakumbona uMoses, khangela! ulusu lobuso bakhe luyakhazimla, baza boyika ukusondela kuye.+
31 Wababiza uMoses. Ngoko babuyela kuye uAron nezikhulu zonke zendibano, waza wathetha nabo uMoses.
32 Emva koko basondela kuye bonke oonyana bakaSirayeli, wabayalela konke oko wayekuthethile kuye uYehova eNtabeni yaseSinayi.+
33 Akugqiba uMoses ukuthetha nabo, wabeka isigqubuthelo ebusweni bakhe.+
34 Kodwa xa uMoses engena phambi koYehova esiya kuthetha naye, wayesisusa isigqubuthelo kude kube sekuphumeni kwakhe.+ Ekuphumeni kwakhe wayekuthetha koonyana bakaSirayeli oko wayekuyalelwe.+
35 Babubona oonyana bakaSirayeli ubuso bukaMoses, ukuba ulusu lobuso bukaMoses luyakhazimla;+ wabuya wasibeka uMoses isigqubuthelo ebusweni bakhe wada wangena waya kuthetha naye.+
Yithumele
Yithumele
Eksodus 34
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=2&Chapter=34&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D2%26Chapter%3D34%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba Ubusazi?
Kwakutheni ukuze abenzi-bubi xa bebulawa bophulwe imilenze?
Ngokuphathelele ukubulawa kukaYesu nabenzi-bubi ababini, ingxelo yeVangeli ithi, ‘AmaYuda acela kuPilato ukuba imilenze yabo yaphulwe ize imizimba leyo isuswe.’
Umthetho wamaYuda wawusithi umzimba womenzi-bubi oxhonywe kwisibonda sentuthumbo ‘mawungahlali ubusuku bonke esibondeni.’ (Duteronomi 21:22, 23) AmaYuda awusebenzisa lo mthetho nakwabo babexhonywa esibondeni ngamaRoma. Ukophulwa kwemilenze yomntu kwakuza kumenza afe ngokukhawuleza aze angcwatywe ngaphambi kokuqala kweSabatha lingekatshoni ilanga.
Xa exhonywa umntu, wayebethelelwa esibondeni ngezikhonkwane ezazimgqobhoza izandla neenyawo. Xa siphakanyiswa isibonda, wayesiva iintlungu njengoko umzimba wakhe wonke ujinga kwezo zikhonkwane. Ukuze akwazi ukuphefumla, kwakufuneka olule amadolo ukuze anyuse umzimba wakhe. Kodwa xa amathambo emilenze yakhe ophuliwe, kwakungayi kwenzeka konke oku. Wayeza kufa ngokukhawuleza ngenxa yokungakwazi ukuphefumla okanye ngenxa yokothuka.
Zazisetyenziswa njani izilingi kwiimfazwe zamandulo?
UDavide wasebenzisa isilingi ukubulala uGoliyati. Kuyacaca ukuba uDavide wafunda ukusisebenzisa esi sixhobo ngexesha wayengumalusi.
Zikho izilingi kwimizobo yaseYiputa neyaseAsiriya yamaxesha okubhalwa kweBhayibhile. Esi sixhobo sinesingxobo esenziwe ngesikhumba okanye ilaphu elixokonyezelwe kwimicu yakhona emibini. Umntu osebenzisa isilingi wayefaka ilitye elincinane eligudileyo elinobunzima obuyi-250 gram. Ngoko wayejiwuzisa isilingi eso phezu kwentloko yakhe ukuze kuphume ilitye ngesantya esiphezulu lize lingqale ngqo.
Ukwembiwa kwezinto zakudala kuMbindi-Mpuma kwenze kwavela izilingi ezininzi ezazisetyenziswa mandulo. Oochwepheshe bemfazwe basenokuba babejukujela amatye ngesilingi ngesantya seekhilomitha eziyi-160 ukuya kweziyi-240 ngeyure. Abaphandi bayaphikisana ngento yokuba isilingi sasinobungozi njengotolo, kodwa isilingi sasibulala kanye njengotolo.


text:
UKUNCEDA IINTSAPHO | UMTSHATO
Ukuba Nombulelo
INGXAKI
Amazwi abonisa umbulelo abalulekile ukuze umtshato uphumelele. Abayeni namakhosikazi amaninzi ayayeka ukuphawula izinto ezintle ezenziwa ngamaqabane awo, ibe akafane awancome nokuwancoma. Kwincwadi yakhe ethi, Emotional Infidelity, omnye umcebisi uthi abantu abatshatileyo abaninzi abeza kum “bakhalazela izinto ezingenziwayo ngabantu abatshate nabo kunokuba bancome ezo bazenzileyo. Beza kum kuba befuna ukundixelela izinto abafuna zitshintshe kunezo bathanda zingatshintshi. Impazamo eyenziwa ngaba bantu xa bebonke kukuba abanambulelo kubantu abatshate nabo.”
Wena nomntu otshate naye ningawulumkela njani lo mkhwa?
OKO UMELE UKWAZI
Amazwi ombulelo anokuzinciphisa iingxaki zomtshato. Xa indoda nomfazi beziphawula baze bazincome izinto ezintle abenzelana zona, umtshato wabo uyomelela. Zinokuba mbalwa izinto ezinokubenza bangavani xa omnye embulela omnye.
Abafazi. Incwadi ekuthethwe ngayo ngasentla ethi Emotional Infidelity ithi, “Amabhinqa amaninzi akusingela phantsi ukusebenza nzima kwamadoda ukuze ondle iintsapho zawo.” Kwezinye iindawo, loo ngxaki ibakho naxa kusebenza umfazi nendoda.
Amadoda. Amadoda adla ngokuyidelela imizamo yabafazi bawo yokunyamekela intsapho enoba kungokusebenza, ukukhulisa abantwana okanye ukwenza imisebenzi yekhaya. UFiona, * oneminyaka emalunga nemithathu etshatile uthi: “Sonke siyazenza iimpazamo, ibe xa mna ndiphazamile, ndiyakhathazeka. Xa umyeni wam endincoma, ngokomzekelo ngento endiyenzileyo ekhaya, ndiye ndiqonde ukuba usandithanda nangona ndineempazamo. Ndiye ndibone ukuba uyandixhasa ndize ndivuye!”
Ngokwahlukileyo koko, xa umntu otshate naye ebona ngathi akakhathalelwanga, loo nto inokwenza ningathembani emtshatweni. Umfazi onguValerie uthi: “Xa unganconywa ngumntu otshate naye, kungalula ukutsaleleka kumntu okuncomayo.”
OKO UNOKUKWENZA
Yiba neliso elibukhali. Kwiveki ezayo, phawula iimpawu ezintle umntu otshate naye azibonisayo. Kwakhona, khangela izinto azenzayo ukuze kuhlale kumnandi ekhaya, mhlawumbi izinto obukade ungenamsebenzi nazo. Ekupheleni kweveki, bhala phantsi (1) iimpawu ozithandayo kumntu otshate naye (2) nezinto ezintle azenzele intsapho.
Kutheni kubalulekile ukuba neliso elibukhali? Umfazi onguErika uthi: “Emva kokuba kudlule iminyaka embalwa nitshatile, usenokuqalisa ukuzijonga njee izinto ezintle ezenziwa ngumntu otshate naye. Uyayeka ukuziphawula izinto ezintle azenzayo uze ubone angazenziyo.”
Zibuze: ‘Ngaba ndiyijonga njee indlela asebenza nzima ngayo umntu enditshate naye?’ Ngokomzekelo, ukuba umyeni wakho ulungisa izinto ezonakeleyo ekhaya, ngaba awumbuleli ngenxa yokuba usithi ngumsebenzi wakhe kakade lowo? Ukuba uyindoda, ngaba awumncomi umfazi wakho ngokukhulisa umntwana kuba usithi yinto afanele ayenze kakade leyo? Zimisele ukuziphawula zonke izinto ezintle umfazi okanye umyeni wakho azenzele intsapho yenu, uze umbulele ngazo, enoba zinkulu okanye zincinci.
Ncoma. IBhayibhile ayithi masibulele nje kuphela kodwa ithi: “Hlalani ninombulelo.” (Kolose 3:15) Ngoko khawuziqhelise ukumbulela umntu otshate naye. Indoda enguJames ithi, “Xa umfazi wam endincoma ngezinto endizenzileyo, loo nto indenza ndisebenze nzima ukuze ndibe ngumyeni othandekayo nokuze sonwabe emtshatweni wethu.”
Amadoda nabafazi abasoloko bencomana bayabuqinisa ubuhlobo. Indoda enguMichael ithi: “Ndicinga ukuba imitshato emininzi ibingenakuphela ukuba abantu bebehlala becinga ngezinto abazithandayo kubantu abatshate nabo. Xa kuvela ingxaki, bebengayi kucinga ngokuphelisa umtshato ngenxa yokuba bahlala bekhumbula izinto ezintle abenzelana zona.”
^ isiqe. 9 Amanye amagama atshintshiwe.
Funda Okungakumbi
Ithini IBhayibhile Ngokubulela?
Ukubulela kunceda kwizinto ezininzi. Kunokukunceda njani, unokukwazi njani ukubulela?


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
8 UElisha wayethethe nomfazi awaphilisa unyana wakhe,+ esithi: “Suka uhambe, wena nendlu yakho, uze uhlale njengomphambukeli naphi na apho unokuhlala khona njengomphambukeli;+ kuba uYehova ubize indlala,+ yaye, ngaphezu koko, iya kulifikela ilizwe iminyaka esixhenxe.”+
2 Ngoko lo mfazi wasuka waza wenza ngokwelizwi lomntu kaTHIXO oyinyaniso, wemka,+ yena nendlu yakhe,+ baya kuhlala njengabaphambukeli kwilizwe lamaFilisti+ iminyaka esixhenxe.
3 Kwathi ekupheleni kweminyaka esixhenxe lo mfazi wabuya kwilizwe lamaFilisti waya kukumkani+ waza wakhala ngamandla ngenxa yendlu yakhe nentsimi yakhe.
4 Ke kaloku ukumkani wayethetha noGehazi+ umlindi womntu kaTHIXO oyinyaniso, esithi: “Khawundibalisele zonke izinto ezinkulu ezenziwe nguElisha.”+
5 Kwathi njengoko wayebalisela ukumkani indlela awaphilisa ngayo ofileyo,+ yabona, nanko umfazi onyana wakhe wayephilisiwe ekhala kukumkani ngenxa yendlu yakhe nangenxa yentsimi yakhe.+ Kwaoko uGehazi wathi: “Nkosi+ yam kumkani, nanku lo mfazi, nanku nonyana wakhe owaphiliswa nguElisha.”
6 Ukumkani wambuza lo mfazi, waza lo mfazi waqhubeka wambalisela eli bali.+ Wandula ke ukumkani wamnika igosa lenkundla,+ esithi: “Mbuyisele konke okwakhe nayo yonke imveliso yentsimi ukususela kwimini awalishiya ngayo eli lizwe de kube ngoku.”+
7 UElisha wafika eDamasko;+ yaye uBhen-hadadi+ ukumkani waseSiriya wayegula. Ngako oko kwanikelwa ingxelo ethi kuye: “Umntu kaTHIXO oyinyaniso+ ude waza kufika apha.”
8 Ukumkani wathi kuHazayeli:+ “Thabatha isipho+ ngesandla sakho uze uye kumhlangabeza umntu kaTHIXO oyinyaniso, uze ubuze+ kuYehova ngaye, uthi, ‘Ngaba ndiya kuphila na kwesi sifo?’”
9 Ngoko uHazayeli wahamba waya kuyihlangabeza, wathabatha isipho ngesandla sakhe, kwanalo lonke uhlobo lwento elungileyo yaseDamasko, umthwalo weenkamela ezingamashumi amane, waza waya kuma phambi kwayo wathi: “Unyana wakho,+ uBhen-hadadi, ukumkani waseSiriya, undithumele kuwe, esithi, ‘Ngaba ndiya kuphila na kwesi sifo?’”
10 Wandula ke uElisha wathi kuye: “Hamba, uze uthi kuye, ‘Ngokuqinisekileyo uya kuphila,’ yaye uYehova undibonisile+ ukuba ngokuqinisekileyo uza kufa.”+
11 Yaye wamjonga ntsho, waqhubeka emjongile de waneentloni. Umntu kaTHIXO oyinyaniso walila.+
12 UHazayeli wathi: “Kutheni na inkosi yam ilila nje?” Yona yathi: “Ngenxa yokuba ndiyayazi indlela oza kubenzakalisa+ ngayo oonyana bakaSirayeli. Iindawo zabo ezinqatyisiweyo uya kuzitshisa ngomlilo, yaye amadoda abo abalaseleyo uya kuwabulala ngekrele, nabantwana babo uya kubaqhekeza,+ nabafazi babo abamithiyo uya kubaqhaqha.”+
13 UHazayeli wathi: “Uyintoni na umkhonzi wakho, oyinja nje,+ ukuba angenza into enkulu kangaka?” Kodwa uElisha wathi: “UYehova undibonise wena njengokumkani waseSiriya.”+
14 Emva koko wemka kuElisha waza waya enkosini yakhe, eyathi kuye: “Utheni uElisha kuwe?” Wathi yena: “Uthe kum, ‘Ngokuqinisekileyo uya kuphila.’”+
15 Yaye kwathi ngemini elandelayo wathabatha isigqubuthelo somandlalo waza wasithi nkxu emanzini, wasaneka ebusweni bakhe,+ kangangokuba wafa.+ Yaye uHazayeli+ walawula esikhundleni sakhe.
16 Ngomhla wesihlanu kaYehoram+ unyana ka-Ahabhi ukumkani wakwaSirayeli, ngoxa uYehoshafati wayengukumkani wakwaYuda, uYehoram+ unyana kaYehoshafati ukumkani wakwaYuda waba ngukumkani.
17 Wayeneminyaka engamashumi amathathu anesibini ubudala xa waba ngukumkani, yaye walawula eYerusalem iminyaka esibhozo.+
18 Wahamba endleleni yookumkani bakwaSirayeli,+ kanye njengoko benzayo abendlu ka-Ahabhi;+ kuba intombi ka-Ahabhi yaba ngumfazi wakhe,+ yaye waqhubeka esenza okubi emehlweni kaYehova.
19 Yaye uYehova akazange afune ukumonakalisa uYuda+ ngenxa kaDavide umkhonzi wakhe,+ kanye njengoko wayemthembisile ukumnika isibane+ ngalo lonke ixesha yena noonyana bakhe.
20 Ngemihla yakhe uEdom+ wamvukela uYuda, wandula ke wazimisela ukumkani ukuba abalawule.+
21 Ngenxa yoko uYehoram wadlulela eTsahira, nazo zonke iinqwelo. Yaye wavuka ngobusuku waza wawaxabela amaEdom awayemngqongile neentloko zeenqwelo; abantu basaba baya ezintenteni zabo.
22 Kodwa uEdom waqhubeka nokuvukela kwakhe uYuda de kube namhla. Kungelo xesha awathi uLibhena+ waqalisa ukuvukela.
23 Eminye imicimbi kaYehoram nako konke awakwenzayo, akubhalwanga na encwadini+ yemicimbi yemihla yookumkani bakwaYuda?
24 Ekugqibeleni uYehoram walala kookhokho bakhe+ waza wangcwatywa nookhokho bakhe kwisiXeko sikaDavide.+ Yaye uAhaziya+ unyana wakhe walawula esikhundleni sakhe.
25 Ngonyaka weshumi elinesibini kaYehoram unyana ka-Ahabhi ukumkani wakwaSirayeli, uAhaziya unyana kaYehoram ukumkani wakwaYuda waba ngukumkani.+
26 UAhaziya wayeneminyaka engamashumi amabini anesibini ubudala ukuqalisa kwakhe ukulawula, yaye walawula eYerusalem unyaka omnye.+ Yaye igama likanina lalinguAtaliya+ umzukulwana kaOmri+ ukumkani wakwaSirayeli.
27 Wahamba ngendlela yendlu ka-Ahabhi+ waza waqhubeka esenza okubi emehlweni kaYehova,+ njengendlu ka-Ahabhi, kuba wayesisalamane sendlu ka-Ahabhi ngomtshato.+
28 Ngako oko wahamba noYehoram unyana ka-Ahabhi waya emfazweni nxamnye noHazayeli+ ukumkani waseSiriya eRamoti-giliyadi,+ kodwa amaSiriya amxabela+ uYehoram.
29 Ngoko uYehoram+ ukumkani wabuyela eYizereli+ ukuze aphiliswe amanxeba awaba nawo ekubethweni kwakhe ngamaSiriya eRama ekulweni kwakhe noHazayeli ukumkani waseSiriya. Ke yena uAhaziya+ unyana kaYehoram ukumkani wakwaYuda, wehla waya kubona uYehoram unyana ka-Ahabhi eYizereli, kuba wayegula.
Yithumele
Yithumele
2 Kumkani 8
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=12&Chapter=8&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D12%26Chapter%3D8%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg